abbreviation: OSMS

pdf_content: 425.140 - Ordinaziun davart la scola media spezialisada (OSMS)    425.140   Ordinaziun davart la scola media spezialisada (OSMS)  dals 02-09-2008 (versiun dals 01-09-2021)  Sa basond sin l'art. 45 al. 1 da la Constituziun chantunala1) *  relaschada da la regenza ils 2 da settember 2008  1. Disposiziuns generalas  Art.  1 Object, champ d'applicaziun 1 Questa ordinaziun regla cunzunt la promoziun en la proxima classa pli auta sco er  l'acquisiziun dal certificat da scola media spezialisada e da la maturitad spezialisada  per  la  scola  media  spezialisada  che  vegn  manada  tenor  las  disposiziuns  da  la  conferenza svizra da las directuras e dals directurs chantunals da l'educaziun publica  (CDEP). * 2 Reglaments  da  scolas  medias  privatas  che  divergeschan  da  disposiziuns  en  il  champ d'applicaziun da questa ordinaziun basegnan l'approvaziun da la regenza.  Art.  2 Dretg subsidiar * 1 Uschenavant che questa ordinaziun na cuntegna naginas regulaziuns expressivas,  vegnan  applitgadas  confurm  al  senn  las  disposiziuns  da  l'ordinaziun  davart  il  gimnasi2).  Art.  3 Durada da la scolaziun 1 La scolaziun per cuntanscher il certificat da scola media spezialisada dura per regla  3 onns. Suenter la finiziun cun success po vegnir fatga la maturitad spezialisada   entaifer 1 onn.  1) DG 110.100 2) DG 425.050  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/425.050/rm   425.140    Art.  4 Plan d'instrucziun 1 L'instrucziun sto vegnir dada tenor ils plans d'instrucziun che vegnan relaschads u  approvads da la regenza e ch'èn structurads tenor las prescripziuns da la CDEP. *  2. La scola media spezialisada  Art.  5 Champs da professiun, praticum * 1 Ils champs da professiun èn: 1. * pedagogia cun ils roms:  a) * furma e colur; b) * musica II; c) * fenomens da las scienzas natiralas; d) * psicologia/pedagogia; e) * psicologia/pedagogia/filosofia;  2. * lavur sociala cun ils roms: a) * economia da chasa/scienza dal nutriment; b) * psicologia/pedagogia; c) * psicologia/pedagogia/filosofia; d) * sociologia; e) * economia e dretg;  3. * sanadad cun ils roms: a) * biologia umana; b) * fenomens da las scienzas natiralas; c) * fisica/chemia; d) * psicologia/pedagogia; e) * psicologia/pedagogia/filosofia.  2 Fin  la  fin  dal  segund onn da  scolaziun  absolvan  las  scolaras  ed  ils  scolars  in  praticum da 4 emnas ordaifer la scola. Il manaschi da praticum è activ en in dals  champs da professiun da la scola media spezialisada. * 3 En il  decurs da la scolaziun absolvan las scolaras ed ils scolars duas emnas da   project che han in connex cun il champ da professiun. *  Art.  6 Roms da promoziun 1 Ils roms da promoziun èn ina lingua chantunala sco emprima lingua, ina lingua   naziunala  sco  segunda  lingua,  englais  sco  terza  lingua,  matematica,  fisica/chemia/biologia,  geografia,  istorgia,  economia  e  dretg,  furmar  creativ/art,   musica,  psicologia/pedagogia,  sport  sco  er  en  il  segund e  terz  onn  ils  roms dal  champ da professiun elegì. * 2 Rumantsch u talian po vegnir designà ensemen cun tudestg sco emprima lingua.   Per  calcular  la  nota  da  promoziun  per  l'emprima  lingua  cumbinada  vegnan  resguardadas tuttas duas linguas cun mintgamai 50 pertschient. *  2       425.140   3 En il terz onn da scolaziun ston las scolaras ed ils scolars frequentar en il sectur  d'emprender "roms artistics" almain in dals dus roms furmar creativ/art e musica. *  Art.  7 Cundiziuns da promoziun 1 Ina scolara u in scolar vegn promovì la fin da l'onn da scola, sche la summa da las  divergenzas da las notas da promoziun envers la nota 4 n'importa vers engiu en ils  roms  da  promoziun  betg  dapli  che  2,5  puncts  minus  en  l'attestat  per  il  segund  semester  e  sche la  media  betg arrundada  da las  notas  da promoziun  cuntanscha  almain la valur 4. *  Art.  8 Lavur independenta * 1 Durant il segund u il terz onn da scolaziun fan e preschentan las scolaras ed ils  scolars – sulets u en ina gruppa – ina lavur independenta en scrit u commentada en  scrit che ha in connex cun il champ da professiun elegì. * 2 La direcziun da la scola regla ils detagls per far e per valitar questa lavur.  Art.  9 Admissiun a l'examen final 1 Sch'i  n'è  betg  avant  maun  ina  permissiun  excepziunala  dal  departament  per  frequentar la scola, pretenda l'admissiun a l'examen final la frequentaziun d'ina scola   media en il chantun Grischun durant almain ils 2 ultims onns avant l'examen final e  prestaziuns suffizientas per ina promoziun en la classa finala. *  Art.  10 Roms da l'examen final 1 Sin proposta da la direcziun da la scola a l'uffizi vegnan examinads en scrit: * 1. * emprima lingua 180 minutas 2. * segunda lingua 180 minutas 3. * matematica 180 minutas 4. * in rom dals quatter secturs d'emprender: 120 minutas  a) * matematica, scienzas natiralas, informatica; b) * scienzas umanas e socialas; c) * roms artistics; d) * sport  5. * in rom relativ al champ da professiun: a) cun excepziun da furma e colur 120 minutas b) furma e colur 240 minutas  2 Examinadas a bucca vegnan l'emprima lingua, la segunda lingua ed englais. Sin  proposta  da  la  direcziun  da  la  scola  fixescha  l'uffizi  in  rom  or  dals  secturs  d'emprender  matematica,  scienzas  natiralas,  informatica  u  scienzas  umanas  e  socialas che n'è anc betg vegnì examinà en scrit sco er in rom relativ al champ da   professiun. * 3 L'examen  a  bucca  dura  15  minutas.  Avant  vegn  concedida  ina  preparaziun  survegliada da 15 minutas. *   3     425.140    Art.  11 Certificat da scola media spezialisada * 1 Per concepir il certificat da scola media spezialisada valan las disposiziuns da la   CDEP.  Il  certificat  da  scola  media  spezialisada  po  cuntegnair  inscripziuns  supplementaras, en spezial las notas per l'instrucziun d'in instrument e per sport sco  er il renviament al lieu ed al manaschi dal praticum ordaifer la scola. * 2 En il  certificat  da scola media spezialisada vegnan dadas notas entiras e mesas   notas, senza dentant arrundar eventuals resultats intermediars per calcular las notas  dal certificat da scola media spezialisada. * 3 Ils certificats da scola media spezialisada vegnan suttascrits da la scheffa u dal   schef  dal  departament  sco  er  da  la  manadra  u  dal  manader  da  la  scola  media   respectiva. *  Art.  12 Premissas per reussir l'examen final * 1 La reussida da l'examen final sa drizza sin basa da las notas dal certificat da scola   media spezialisada tenor las disposiziuns da la CDEP. *  Art.  13 * …  3. Las maturitads spezialisadas en sanadad ed en lavur sociala  Art.  14 Admissiun a la maturitad spezialisada * 1 Titularas e titulars d'in certificat d'ina scola media spezialisada en ils champs da   professiun sanadad u lavur sociala pon far la maturitad spezialisada correspundenta  tenor las directivas da la CDEP. * 2 La scolaziun da maturitad spezialisada po vegnir cumenzada per regla fin il pli tard   3 onns suenter ch'il certificat da scola media spezialisada è vegnì acquistà. *  Art.  15 Lieus da scola e da l'examen final 1 Il lieu da scola per far la maturitad spezialisada en sanadad è il center da furmaziun  Surselva. Quel è particularmain responsabel per la direcziun administrativa dal studi  e per l'organisaziun da la preschentaziun da la lavur da maturitad spezialisada. * 2 Il  lieu  da  scola  per  far  la  maturitad  spezialisada  en  lavur  sociala  è  la  scola   chantunala  grischuna.  Quella  è  particularmain  responsabla  per  la  direcziun  administrativa dal  studi  e  per  l'organisaziun da la  preschentaziun da la  lavur  da   maturitad spezialisada. * 3 Il lieu, nua che l'examen final vegn fatg, è la scola media spezialisada respectiva.   Quella assista particularmain las scolaras ed ils scolars durant il praticum ed assista e  giuditgescha la lavur da maturitad spezialisada. *  Art.  16 * …  4       425.140   Art.  17 Praticum e lavur da maturitad spezialisada * 1 Durant il studi sto vegnir absolvì in praticum e redigida ina lavur da maturitad  spezialisada. Valair valan las disposiziuns da la CDEP. * 2 En directivas regla il departament en spezial ils detagls davart il praticum e davart   la lavur da maturitad spezialisada. * 3 Il lieu da scola respectiv propona a l'uffizi fin ils 31 da schaner per l'approvaziun  las expertas ed ils experts per la lavur da maturitad spezialisada. *  Art.  17a * Premissas per reussir, pussaivladad da repeter la maturitad  spezialisada  1 La maturitad spezialisada vala sco reussida, sche la lavur da maturitad spezialisada  vegn valitada almain cun la nota 4 e sch'il praticum vegn qualifitgà sco "ademplì". 2 Las parts da la maturitad spezialisada che n'èn betg reussidas pon vegnir repetidas   ina giada l'onn suandant.  Art.  17b * Attestat da maturitad spezialisada * 1 L'attestat  da  maturitad  spezialisada  vegn  emess  al  lieu  d'examen  tenor  las  disposiziuns da la CDEP e suttascrit da la scheffa u dal schef dal departament sco er   da  las  manadras  e  dals  manaders  da  las  scolas  medias  spezialisadas  dal  lieu   d'examen e dal lieu da scola. *  4. La maturitad spezialisada en pedagogia  Art.  18 Admissiun a la maturitad spezialisada * 1 Las titularas ed ils titulars d'in certificat d'ina scola media spezialisada en il champ  da professiun pedagogia pon far la maturitad spezialisada correspundenta tenor las  prescripziuns da la CDEP. * 2 La scolaziun da maturitad spezialisada po vegnir cumenzada per regla fin il pli tard   3 onns suenter ch'il certificat da scola media spezialisada è vegnì acquistà. *  Art.  19 Lieu da scola 1 Il lieu da scola per far la maturitad spezialisada en pedagogia è la scola media   evangelica  da  Schiers.  Quella  è  particularmain  responsabla  per  la  direcziun  administrativa ed operativa sco er per la realisaziun dal studi e per l'organisaziun da   la preschentaziun da la lavur da maturitad spezialisada. * 2 Il lieu, nua che l'examen final vegn fatg, è la scola media spezialisada respectiva.   Quella assista e giuditgescha particularmain la lavur da maturitad spezialisada. *   5     425.140    Art.  20 Coordinaziun cun la scola auta da pedagogia dal Grischun * 1 La direcziun da la scola media evangelica da Schiers collavura cun la direcziun da  la scola auta da pedagogia dal Grischun e coordinescha cun tala il termin d'annunzia  per la scolaziun da maturitad spezialisada. * 2 … *  Art.  21 Plan d'instrucziun, examens, notas dal rom 1 La scolaziun ed ils examens per la maturitad spezialisada dal champ da professiun  pedagogia sa drizzan tenor las disposiziuns da la CDEP. La scolaziun è structurada  en moda modulara. Il plan d'instrucziun vegn relaschà da la regenza. * 2 Ils  roms d'examen da l'emprima lingua e da la segunda lingua èn duas linguas   chantunalas u ina lingua chantunala ed englais. * 3 Mintga  rom da  la  scolaziun  per  la  maturitad  spezialisada  vegn terminà  cun  in  examen e dat ina nota dal rom che vegn arrundada sin notas entiras u sin mesas  notas. *  Art.  22 Lavur da maturitad spezialisada 1 Durant la scolaziun han las  candidatas ed ils candidats da rediger  ina lavur  da  maturitad  spezialisada.  La  valitaziun  da  la  prestaziun  per  la  lavur  da  maturitad  spezialisada dat ina nota dal rom che vegn arrundada sin notas entiras u sin mesas   notas. * 2 Per l'admissiun als examens finals sto la lavur da maturitad spezialisada vegnir  valitada almain cun la nota 4. * 3 En directivas regla il departament en spezial ils detagls davart la lavur da maturitad   spezialisada.  Art.  23 Organisaziun da l'examen 1 Ils examens vegnan organisads e realisads da la scola media evangelica da Schiers. 2 La scola auta da pedagogia dal Grischun propona a l'uffizi fin ils 31 da schaner per  l'approvaziun las expertas ed ils experts per ils examens. *  Art.  23a * Premissas per reussir, pussaivladad da repeter la maturitad  spezialisada  1 Per conceder l'attestat da scola media spezialisada valan las suandantas premissas: 1. la  media  da  las  notas  dals  roms  d'examen  e  da  la  lavur  da  maturitad   spezialisada importa almain 4; 2. maximalmain 2 notas dals roms d'examen èn insuffizientas; 3. la summa da la divergenza da las notas dals roms d'examen envers la nota 4    vers engiu n'importa betg dapli che 1.  6       425.140   2 Tgi che n'ha betg reussì la maturitad spezialisada, po repeter ils examens ina giada  la proxima sessiun d'examen. La repetiziun cumpiglia tut ils roms, dals quals la nota  è stada insuffizienta.  Art.  23b * Attestat da maturitad spezialisada * 1 L'attestat  da  maturitad  spezialisada  vegn  emess  al  lieu  d'examen  tenor  las  disposiziuns da la CDEP e suttascrit da la scheffa u dal schef dal departament sco er   da  las  manadras  e  dals  manaders  da  las  scolas  medias  spezialisadas  dal  lieu   d'examen e dal lieu da scola. *  5. Disposiziuns finalas  Art.  24 Execuziun 1 L'execuziun è chaussa da l'uffizi.  Art.  25 Aboliziun dal dretg vertent 1 L'ordinaziun  davart  la  scola  media  professiunala  dals  26  d'october  19991) vegn  abolida.  Art.  26 Entrada en vigur 1 Questa ordinaziun entra retroactivamain en vigur il 1. da settember 2008.  1) CUL 1999, 4547; CUL 2003, FUC 2162; CUL 2004, FUC 2774 e CUL 2005, FUC 2406   7     425.140    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-09-2008 01-09-2008 relasch emprima versiun - 16-04-2012 01-10-2012 Art. 21 al. 2 midada - 30-06-2015 01-08-2015 Art. 1 al. 1 midada 2015-030 30-06-2015 01-08-2015 Art. 2 midada dal titel 2015-030 30-06-2015 01-08-2015 Art. 5 midada dal titel 2015-030 30-06-2015 01-08-2015 Art. 5 al. 1, 1. midada 2015-030 30-06-2015 01-08-2015 Art. 5 al. 1, 1., a) integraziun 2015-030 30-06-2015 01-08-2015 Art. 5 al. 1, 1., b) integraziun 2015-030 30-06-2015 01-08-2015 Art. 5 al. 1, 1., c) integraziun 2015-030 30-06-2015 01-08-2015 Art. 5 al. 1, 2. midada 2015-030 30-06-2015 01-08-2015 Art. 5 al. 1, 2., a) integraziun 2015-030 30-06-2015 01-08-2015 Art. 5 al. 1, 2., b) integraziun 2015-030 30-06-2015 01-08-2015 Art. 5 al. 1, 2., c) integraziun 2015-030 30-06-2015 01-08-2015 Art. 5 al. 1, 3. midada 2015-030 30-06-2015 01-08-2015 Art. 5 al. 1, 3., a) integraziun 2015-030 30-06-2015 01-08-2015 Art. 5 al. 1, 3., b) integraziun 2015-030 30-06-2015 01-08-2015 Art. 5 al. 1, 3., c) integraziun 2015-030 30-06-2015 01-08-2015 Art. 5 al. 2 midada 2015-030 30-06-2015 01-08-2015 Art. 6 al. 1 midada 2015-030 30-06-2015 01-08-2015 Art. 6 al. 2 integraziun 2015-030 30-06-2015 01-08-2015 Art. 7 al. 1 midada 2015-030 30-06-2015 01-08-2015 Art. 8 midada dal titel 2015-030 30-06-2015 01-08-2015 Art. 9 al. 1 midada 2015-030 30-06-2015 01-08-2015 Art. 10 al. 1 midada 2015-030 30-06-2015 01-08-2015 Art. 10 al. 1, 1. integraziun 2015-030 30-06-2015 01-08-2015 Art. 10 al. 1, 2. integraziun 2015-030 30-06-2015 01-08-2015 Art. 10 al. 1, 3. integraziun 2015-030 30-06-2015 01-08-2015 Art. 10 al. 1, 4. integraziun 2015-030 30-06-2015 01-08-2015 Art. 10 al. 1, 5. integraziun 2015-030 30-06-2015 01-08-2015 Art. 10 al. 2 midada 2015-030 30-06-2015 01-08-2015 Art. 10 al. 3 integraziun 2015-030 30-06-2015 01-08-2015 Art. 11 midada dal titel 2015-030 30-06-2015 01-08-2015 Art. 11 al. 1 midada 2015-030 30-06-2015 01-08-2015 Art. 11 al. 2 midada 2015-030 30-06-2015 01-08-2015 Art. 12 midada dal titel 2015-030 30-06-2015 01-08-2015 Art. 12 al. 1 midada 2015-030 30-06-2015 01-08-2015 Art. 13 aboliziun 2015-030 30-06-2015 01-08-2015 Art. 14 midada dal titel 2015-030 30-06-2015 01-08-2015 Art. 14 al. 2 integraziun 2015-030 30-06-2015 01-08-2015 Art. 15 al. 1 midada 2015-030 30-06-2015 01-08-2015 Art. 15 al. 2 midada 2015-030 30-06-2015 01-08-2015 Art. 15 al. 3 midada 2015-030 30-06-2015 01-08-2015 Art. 16 aboliziun 2015-030 30-06-2015 01-08-2015 Art. 17 midada dal titel 2015-030 30-06-2015 01-08-2015 Art. 17 al. 1 midada 2015-030 30-06-2015 01-08-2015 Art. 17 al. 2 integraziun 2015-030 30-06-2015 01-08-2015 Art. 17a integraziun 2015-030 30-06-2015 01-08-2015 Art. 17b integraziun 2015-030 30-06-2015 01-08-2015 Art. 18 midada dal titel 2015-030 30-06-2015 01-08-2015 Art. 18 al. 1 midada 2015-030 30-06-2015 01-08-2015 Art. 18 al. 2 integraziun 2015-030 30-06-2015 01-08-2015 Art. 19 al. 1 midada 2015-030 30-06-2015 01-08-2015 Art. 19 al. 2 integraziun 2015-030 30-06-2015 01-08-2015 Art. 20 midada dal titel 2015-030 30-06-2015 01-08-2015 Art. 20 al. 1 midada 2015-030 30-06-2015 01-08-2015 Art. 20 al. 2 aboliziun 2015-030 30-06-2015 01-08-2015 Art. 21 al. 1 midada 2015-030 30-06-2015 01-08-2015 Art. 21 al. 2 midada 2015-030 30-06-2015 01-08-2015 Art. 21 al. 3 midada 2015-030 30-06-2015 01-08-2015 Art. 22 al. 1 midada 2015-030 30-06-2015 01-08-2015 Art. 22 al. 2 midada 2015-030  8       425.140   Conclus Entrada en vigur Element Modificaziun Publicaziun en la CUL 30-06-2015 01-08-2015 Art. 23a integraziun 2015-030 30-06-2015 01-08-2015 Art. 23b integraziun 2015-030 04-07-2017 01-08-2017 Art. 6 al. 2 midada 2017-028 04-07-2017 01-08-2017 Art. 7 al. 1 midada 2017-028 25-06-2019 01-08-2019 Art. 1 al. 1 midada 2019-009 25-06-2019 01-08-2019 Art. 4 al. 1 midada 2019-009 25-06-2019 01-08-2019 Art. 5 al. 2 midada 2019-009 25-06-2019 01-08-2019 Art. 6 al. 3 integraziun 2019-009 25-06-2019 01-08-2019 Art. 7 al. 1 midada 2019-009 25-06-2019 01-08-2019 Art. 9 al. 1 midada 2019-009 25-06-2019 01-08-2019 Art. 10 al. 1, 4. midada 2019-009 25-06-2019 01-08-2019 Art. 10 al. 1, 4., a) integraziun 2019-009 25-06-2019 01-08-2019 Art. 10 al. 1, 4., b) integraziun 2019-009 25-06-2019 01-08-2019 Art. 10 al. 1, 4., c) integraziun 2019-009 25-06-2019 01-08-2019 Art. 10 al. 1, 4., d) integraziun 2019-009 25-06-2019 01-08-2019 Art. 10 al. 2 midada 2019-009 25-06-2019 01-08-2019 Art. 11 al. 1 midada 2019-009 25-06-2019 01-08-2019 Art. 11 al. 3 integraziun 2019-009 25-06-2019 01-08-2019 Art. 12 al. 1 midada 2019-009 25-06-2019 01-08-2019 Art. 14 al. 1 midada 2019-009 25-06-2019 01-08-2019 Art. 17 al. 1 midada 2019-009 25-06-2019 01-08-2019 Art. 17 al. 3 integraziun 2019-009 25-06-2019 01-08-2019 Art. 17b midada dal titel 2019-009 25-06-2019 01-08-2019 Art. 17b al. 1 midada 2019-009 25-06-2019 01-08-2019 Art. 18 al. 1 midada 2019-009 25-06-2019 01-08-2019 Art. 21 al. 1 midada 2019-009 25-06-2019 01-08-2019 Art. 23 al. 2 midada 2019-009 25-06-2019 01-08-2019 Art. 23b midada dal titel 2019-009 25-06-2019 01-08-2019 Art. 23b al. 1 midada 2019-009 31-08-2021 01-09-2021 ingress midada 2021-029 31-08-2021 01-09-2021 Art. 5 al. 1, 1., a) midada 2021-029 31-08-2021 01-09-2021 Art. 5 al. 1, 1., b) midada 2021-029 31-08-2021 01-09-2021 Art. 5 al. 1, 1., c) midada 2021-029 31-08-2021 01-09-2021 Art. 5 al. 1, 1., d) integraziun 2021-029 31-08-2021 01-09-2021 Art. 5 al. 1, 1., e) integraziun 2021-029 31-08-2021 01-09-2021 Art. 5 al. 1, 2., a) midada 2021-029 31-08-2021 01-09-2021 Art. 5 al. 1, 2., b) midada 2021-029 31-08-2021 01-09-2021 Art. 5 al. 1, 2., c) midada 2021-029 31-08-2021 01-09-2021 Art. 5 al. 1, 2., d) integraziun 2021-029 31-08-2021 01-09-2021 Art. 5 al. 1, 2., e) integraziun 2021-029 31-08-2021 01-09-2021 Art. 5 al. 1, 3., b) midada 2021-029 31-08-2021 01-09-2021 Art. 5 al. 1, 3., c) midada 2021-029 31-08-2021 01-09-2021 Art. 5 al. 1, 3., d) integraziun 2021-029 31-08-2021 01-09-2021 Art. 5 al. 1, 3., e) integraziun 2021-029 31-08-2021 01-09-2021 Art. 5 al. 2 midada 2021-029 31-08-2021 01-09-2021 Art. 5 al. 3 integraziun 2021-029 31-08-2021 01-09-2021 Art. 6 al. 1 midada 2021-029 31-08-2021 01-09-2021 Art. 6 al. 3 midada 2021-029 31-08-2021 01-09-2021 Art. 8 al. 1 midada 2021-029   9     425.140    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-09-2008 01-09-2008 emprima versiun - ingress 31-08-2021 01-09-2021 midada 2021-029 Art. 1 al. 1 30-06-2015 01-08-2015 midada 2015-030 Art. 1 al. 1 25-06-2019 01-08-2019 midada 2019-009 Art. 2 30-06-2015 01-08-2015 midada dal titel 2015-030 Art. 4 al. 1 25-06-2019 01-08-2019 midada 2019-009 Art. 5 30-06-2015 01-08-2015 midada dal titel 2015-030 Art. 5 al. 1, 1. 30-06-2015 01-08-2015 midada 2015-030 Art. 5 al. 1, 1., a) 30-06-2015 01-08-2015 integraziun 2015-030 Art. 5 al. 1, 1., a) 31-08-2021 01-09-2021 midada 2021-029 Art. 5 al. 1, 1., b) 30-06-2015 01-08-2015 integraziun 2015-030 Art. 5 al. 1, 1., b) 31-08-2021 01-09-2021 midada 2021-029 Art. 5 al. 1, 1., c) 30-06-2015 01-08-2015 integraziun 2015-030 Art. 5 al. 1, 1., c) 31-08-2021 01-09-2021 midada 2021-029 Art. 5 al. 1, 1., d) 31-08-2021 01-09-2021 integraziun 2021-029 Art. 5 al. 1, 1., e) 31-08-2021 01-09-2021 integraziun 2021-029 Art. 5 al. 1, 2. 30-06-2015 01-08-2015 midada 2015-030 Art. 5 al. 1, 2., a) 30-06-2015 01-08-2015 integraziun 2015-030 Art. 5 al. 1, 2., a) 31-08-2021 01-09-2021 midada 2021-029 Art. 5 al. 1, 2., b) 30-06-2015 01-08-2015 integraziun 2015-030 Art. 5 al. 1, 2., b) 31-08-2021 01-09-2021 midada 2021-029 Art. 5 al. 1, 2., c) 30-06-2015 01-08-2015 integraziun 2015-030 Art. 5 al. 1, 2., c) 31-08-2021 01-09-2021 midada 2021-029 Art. 5 al. 1, 2., d) 31-08-2021 01-09-2021 integraziun 2021-029 Art. 5 al. 1, 2., e) 31-08-2021 01-09-2021 integraziun 2021-029 Art. 5 al. 1, 3. 30-06-2015 01-08-2015 midada 2015-030 Art. 5 al. 1, 3., a) 30-06-2015 01-08-2015 integraziun 2015-030 Art. 5 al. 1, 3., b) 30-06-2015 01-08-2015 integraziun 2015-030 Art. 5 al. 1, 3., b) 31-08-2021 01-09-2021 midada 2021-029 Art. 5 al. 1, 3., c) 30-06-2015 01-08-2015 integraziun 2015-030 Art. 5 al. 1, 3., c) 31-08-2021 01-09-2021 midada 2021-029 Art. 5 al. 1, 3., d) 31-08-2021 01-09-2021 integraziun 2021-029 Art. 5 al. 1, 3., e) 31-08-2021 01-09-2021 integraziun 2021-029 Art. 5 al. 2 30-06-2015 01-08-2015 midada 2015-030 Art. 5 al. 2 25-06-2019 01-08-2019 midada 2019-009 Art. 5 al. 2 31-08-2021 01-09-2021 midada 2021-029 Art. 5 al. 3 31-08-2021 01-09-2021 integraziun 2021-029 Art. 6 al. 1 30-06-2015 01-08-2015 midada 2015-030 Art. 6 al. 1 31-08-2021 01-09-2021 midada 2021-029 Art. 6 al. 2 30-06-2015 01-08-2015 integraziun 2015-030 Art. 6 al. 2 04-07-2017 01-08-2017 midada 2017-028 Art. 6 al. 3 25-06-2019 01-08-2019 integraziun 2019-009 Art. 6 al. 3 31-08-2021 01-09-2021 midada 2021-029 Art. 7 al. 1 30-06-2015 01-08-2015 midada 2015-030 Art. 7 al. 1 04-07-2017 01-08-2017 midada 2017-028 Art. 7 al. 1 25-06-2019 01-08-2019 midada 2019-009 Art. 8 30-06-2015 01-08-2015 midada dal titel 2015-030 Art. 8 al. 1 31-08-2021 01-09-2021 midada 2021-029 Art. 9 al. 1 30-06-2015 01-08-2015 midada 2015-030 Art. 9 al. 1 25-06-2019 01-08-2019 midada 2019-009 Art. 10 al. 1 30-06-2015 01-08-2015 midada 2015-030 Art. 10 al. 1, 1. 30-06-2015 01-08-2015 integraziun 2015-030 Art. 10 al. 1, 2. 30-06-2015 01-08-2015 integraziun 2015-030 Art. 10 al. 1, 3. 30-06-2015 01-08-2015 integraziun 2015-030 Art. 10 al. 1, 4. 30-06-2015 01-08-2015 integraziun 2015-030 Art. 10 al. 1, 4. 25-06-2019 01-08-2019 midada 2019-009 Art. 10 al. 1, 4., a) 25-06-2019 01-08-2019 integraziun 2019-009 Art. 10 al. 1, 4., b) 25-06-2019 01-08-2019 integraziun 2019-009 Art. 10 al. 1, 4., c) 25-06-2019 01-08-2019 integraziun 2019-009 Art. 10 al. 1, 4., d) 25-06-2019 01-08-2019 integraziun 2019-009 Art. 10 al. 1, 5. 30-06-2015 01-08-2015 integraziun 2015-030  10       425.140   Element Conclus Entrada en vigur Modificaziun Publicaziun en la CUL Art. 10 al. 2 30-06-2015 01-08-2015 midada 2015-030 Art. 10 al. 2 25-06-2019 01-08-2019 midada 2019-009 Art. 10 al. 3 30-06-2015 01-08-2015 integraziun 2015-030 Art. 11 30-06-2015 01-08-2015 midada dal titel 2015-030 Art. 11 al. 1 30-06-2015 01-08-2015 midada 2015-030 Art. 11 al. 1 25-06-2019 01-08-2019 midada 2019-009 Art. 11 al. 2 30-06-2015 01-08-2015 midada 2015-030 Art. 11 al. 3 25-06-2019 01-08-2019 integraziun 2019-009 Art. 12 30-06-2015 01-08-2015 midada dal titel 2015-030 Art. 12 al. 1 30-06-2015 01-08-2015 midada 2015-030 Art. 12 al. 1 25-06-2019 01-08-2019 midada 2019-009 Art. 13 30-06-2015 01-08-2015 aboliziun 2015-030 Art. 14 30-06-2015 01-08-2015 midada dal titel 2015-030 Art. 14 al. 1 25-06-2019 01-08-2019 midada 2019-009 Art. 14 al. 2 30-06-2015 01-08-2015 integraziun 2015-030 Art. 15 al. 1 30-06-2015 01-08-2015 midada 2015-030 Art. 15 al. 2 30-06-2015 01-08-2015 midada 2015-030 Art. 15 al. 3 30-06-2015 01-08-2015 midada 2015-030 Art. 16 30-06-2015 01-08-2015 aboliziun 2015-030 Art. 17 30-06-2015 01-08-2015 midada dal titel 2015-030 Art. 17 al. 1 30-06-2015 01-08-2015 midada 2015-030 Art. 17 al. 1 25-06-2019 01-08-2019 midada 2019-009 Art. 17 al. 2 30-06-2015 01-08-2015 integraziun 2015-030 Art. 17 al. 3 25-06-2019 01-08-2019 integraziun 2019-009 Art. 17a 30-06-2015 01-08-2015 integraziun 2015-030 Art. 17b 30-06-2015 01-08-2015 integraziun 2015-030 Art. 17b 25-06-2019 01-08-2019 midada dal titel 2019-009 Art. 17b al. 1 25-06-2019 01-08-2019 midada 2019-009 Art. 18 30-06-2015 01-08-2015 midada dal titel 2015-030 Art. 18 al. 1 30-06-2015 01-08-2015 midada 2015-030 Art. 18 al. 1 25-06-2019 01-08-2019 midada 2019-009 Art. 18 al. 2 30-06-2015 01-08-2015 integraziun 2015-030 Art. 19 al. 1 30-06-2015 01-08-2015 midada 2015-030 Art. 19 al. 2 30-06-2015 01-08-2015 integraziun 2015-030 Art. 20 30-06-2015 01-08-2015 midada dal titel 2015-030 Art. 20 al. 1 30-06-2015 01-08-2015 midada 2015-030 Art. 20 al. 2 30-06-2015 01-08-2015 aboliziun 2015-030 Art. 21 al. 1 30-06-2015 01-08-2015 midada 2015-030 Art. 21 al. 1 25-06-2019 01-08-2019 midada 2019-009 Art. 21 al. 2 16-04-2012 01-10-2012 midada - Art. 21 al. 2 30-06-2015 01-08-2015 midada 2015-030 Art. 21 al. 3 30-06-2015 01-08-2015 midada 2015-030 Art. 22 al. 1 30-06-2015 01-08-2015 midada 2015-030 Art. 22 al. 2 30-06-2015 01-08-2015 midada 2015-030 Art. 23 al. 2 25-06-2019 01-08-2019 midada 2019-009 Art. 23a 30-06-2015 01-08-2015 integraziun 2015-030 Art. 23b 30-06-2015 01-08-2015 integraziun 2015-030 Art. 23b 25-06-2019 01-08-2019 midada dal titel 2019-009 Art. 23b al. 1 25-06-2019 01-08-2019 midada 2019-009   11    	1. Disposiziuns generalas 	Art. 1 Object, champ d'applicaziun 	Art. 2 Dretg subsidiar * 	Art. 3 Durada da la scolaziun 	Art. 4 Plan d'instrucziun  	2. La scola media spezialisada 	Art. 5 Champs da professiun, praticum * 	Art. 6 Roms da promoziun 	Art. 7 Cundiziuns da promoziun 	Art. 8 Lavur independenta * 	Art. 9 Admissiun a l'examen final 	Art. 10 Roms da l'examen final 	Art. 11 Certificat da scola media spezialisada * 	Art. 12 Premissas per reussir l'examen final * 	Art. 13 * …  	3. Las maturitads spezialisadas en sanadad ed en lavur sociala 	Art. 14 Admissiun a la maturitad spezialisada * 	Art. 15 Lieus da scola e da l'examen final 	Art. 16 * … 	Art. 17 Praticum e lavur da maturitad spezialisada * 	Art. 17a * Premissas per reussir, pussaivladad da repeter la maturitad spezialisada 	Art. 17b * Attestat da maturitad spezialisada *  	4. La maturitad spezialisada en pedagogia 	Art. 18 Admissiun a la maturitad spezialisada * 	Art. 19 Lieu da scola 	Art. 20 Coordinaziun cun la scola auta da pedagogia dal Grischun * 	Art. 21 Plan d'instrucziun, examens, notas dal rom 	Art. 22 Lavur da maturitad spezialisada 	Art. 23 Organisaziun da l'examen 	Art. 23a * Premissas per reussir, pussaivladad da repeter la maturitad spezialisada 	Art. 23b * Attestat da maturitad spezialisada *  	5. Disposiziuns finalas 	Art. 24 Execuziun 	Art. 25 Aboliziun dal dretg vertent 	Art. 26 Entrada en vigur   		2021-08-31T14:37:06+0200 	"7001 Chur" 	"Gesetzessammlung Kanton Graubünden"


canton: gr

abbreviation: ODM

pdf_content: 425.170 - Ordinaziun davart las chasas da dimora en ils fatgs da scola media (ODM)    425.170   Ordinaziun davart las chasas da dimora en ils fatgs da  scola media (ODM)  dals 02-07-2019 (versiun dals 01-08-2019)  Sa basond sin l'art. 45 al. 1 da la constituziun chantunala1)  relaschà da la regenza ils 2 da fanadur 2019  1. Disposiziuns generalas  Art.  1 Intent 1 Questa ordinaziun regla – en ils fatgs da scola media – la direcziun da la chasa da  dimora chantunala sco er las concessiuns da contribuziuns a las chasas da dimora da   scolas medias privatas.  2. Chasa da dimora chantunala  Art.  2 Organisaziun 1 La chasa da dimora chantunala cumpiglia il manaschi d'abitar als lieus Convict e  Scalära a Cuira.  Art.  3 Incarica 1 Il manaschi d'abitar: a) porscha a scolaras grischunas ed a scolars grischuns alloschi en ina cuminanza   famigliara per pretschs commensurads; b) procura  per  l'alimentaziun  da  las  abitantas  e  dals  abitants  dal  manaschi   d'abitar; c) po  metter  a  disposiziun  ses  servetschs  a  terzas  persunas  per  pretschs   commensurads.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   425.170    Art.  4 Direcziun, urden da chasa 1 La manadra u il  manader dal manaschi d'abitar è suttamess a l'uffizi.  Ella u el  relascha in urden da chasa che vegn approvà da l'uffizi. 2 La manadra u il manader dal manaschi d'abitar: a) procura per in abitar assistì per abitantas minorennas ed abitants minorens; b) è responsabla u responsabel per ina gestiun moderna ed economica; c) planisescha l'engaschament da las collavuraturas e dals collavuraturs ed ha il   dretg da dar directivas ad ellas ed ad els.  Art.  5 Cuvrida dals custs 1 Il  departament  fixescha  ils  pretschs  per  il  manaschi  d'abitar  uschia,  che  quels  permettan da cuvrir 75 pertschient dals custs da gestiun. 2 Ils  custs  da  gestiun  per  l'alimentaziun  da  las  abitantas  e  dals  abitants  vegnan  cuvrids a 100 pertschient tras las dunsenas. 3 Ils custs da gestiun sa basan sin il resultat annual dal product "manaschi d'abitar"   respectivamain "manaschi d'alimentaziun" da l'uffizi e sa cumponan: a) dals custs da persunal e dals custs materials; b) plus custs traversals per prestaziuns da l'administraziun chantunala; c) plus custs per las localitads tenor la calculaziun da l'uffizi  da construcziun   auta; d) minus correctura da surfatscha dal lieu Convict (mo custs da gestiun per il    manaschi d'abitar); e) minus quota d'investiziun cuntegnida en il tschains da locaziun; f) minus retgav.  Art.  6 Admissiun 1 Annunzias per l'admissiun al manaschi d'abitar pon vegnir inoltradas durant l'entir  onn. 2 Davart  l'admissiun  d'abitantas  e  d'abitants  decida  la  manadra  u  il  manader  dal  manaschi d'abitar sin basa da la disponibladad da chombras singulas e da chombras  dublas. L'admissiun vala per regla per 1 onn. 3 L'utilisaziun vegn reglada en in contract da locaziun.  Art.  7 Alloschi, alimentaziun en il manaschi d'abitar 1 La manadra u il manader dal manaschi d'abitar attribuescha chombras singulas u  chombras dublas a las abitantas ed als abitants. 2 Las  abitantas  ed  ils  abitants  vegnan  alimentads  da  glindesdi  en  damaun  fin  venderdi a mezdi.  2       425.170   Art.  8 Disditga 1 Sch'i n'èn betg avant maun avunda plazzas libras, po la manadra u il manader dal  manaschi d'abitar disdir en scrit la plazza ad abitantas maiorennas ed ad abitants   maiorens, e quai fin mez matg per la fin da l'onn da scola. 2 Ils termins da disditga vegnan reglads en il contract da locaziun.  Art.  9 Disciplina, procedura disciplinara 1 Cun l'annunzia s'obligheschan las abitantas  ed ils  abitants  d'observar  l'urden da  chasa  sco  er  las  instrucziuns  da  la  manadra  u  dal  manader  e  dal  persunal  dal   manaschi d'abitar. 2 L'urden da chasa regla la procedura disciplinara.  Art.  10 Malsogna 1 Abitantas ed abitants daventads malsauns ston annunziar quai immediatamain a la  manadra u al  manader dal manaschi d'abitar.  Sche necessari  vegn consultada ina  media u in medi, en cas grevs orientescha la manadra u il manader dal manaschi  d'abitar immediatamain las persunas che han la tgira genituriala. Ils custs da l'agid  medical ston vegnir pajads da l'abitanta u da l'abitant.  3. Incarica e pajament da contribuziuns a chasas da dimora da  scolas medias privatas  Art.  11 Incarica 1 L'incarica a las chasas da dimora da scolas medias privatas è ina part integrala da  l'incarica da prestaziun ad ina scola media privata tenor l'artitgel 10 alinea 1 da la  lescha davart  las  scolas  medias  en il  chantun Grischun (lescha davart  las  scolas  medias)1). 2 Il rapport sto vegnir fatg tenor las directivas da l'incarica da prestaziun da la scola   media privata.  Art.  12 Scolaras e scolars cun dretg da survegnir contribuziuns 1 Scolaras  grischunas  e  scolars  grischuns  en  il  senn  da  l'artitgel 2 alinea 3  da  la  lescha davart las scolas medias2), che abitan en ina chasa da dimora d'ina scola media  privata, valan sco scolaras e scolars cun dretg da survegnir contribuziuns.  1) DG 425.100 2) DG 425.100   3   https://www.gr-lex.gr.ch/data/425.100/rm https://www.gr-lex.gr.ch/data/425.100/rm   425.170    2 Scolaras grischunas e scolars grischuns che abitan en ina chasa da dimora d'ina  scola media privata, da las qualas e dals quals ils geniturs prendan domicil da dretg  civil ordaifer il chantun Grischun durant in onn da scola avant il cumenzament dal   penultim onn da scolaziun, valan fin la fin da l'onn da scola sco scolaras grischunas  e scolars grischuns en il senn da la lescha davart las scolas medias. 3 Scolaras grischunas e scolars grischuns che abitan en ina chasa da dimora d'ina  scola media privata, da las qualas e dals quals ils geniturs prendan domicil da dretg  civil ordaifer il chantun Grischun durant il penultim respectivamain durant l'ultim  onn da scolaziun, valan fin al diplom sco scolaras grischunas e scolars grischuns en  il senn da la lescha davart las scolas medias. 4 La regulaziun da l'alinea 2 e da l'alinea 3 po vegnir applitgada ina giada durant  l'entira scolaziun.  Art.  13 Annunzia da scolaras e scolars cun dretg da survegnir contribuziuns 1 Las scolas medias privatas annunzian a l'uffizi fin ils 15 da fanadur las scolaras ed   ils  scolars  cun  dretg  da  survegnir  contribuziuns,  che  frequentan  l'onn  da  scola  scadent.  Art.  14 Cumprova dal basegn 1 Sche  la  media  dal  dumber  da  scolaras  e  scolars  cun  dretg  da  survegnir  contribuziuns da la perioda da 4 onns da l'incarica da prestaziun precedenta è pli  pitschna che trais, vala il basegn per la chasa da dimora sco betg pli cumprovà. 2 En cas d'in basegn betg cumprovà vegn abolì il dretg da survegnir contribuziuns  per la chasa da dimora durant la perioda da l'incarica da prestaziun suandanta. La   cumprova dal basegn vegn mintgamai controllada da nov suenter 4 onns.  Art.  15 Basa da calculaziun 1 La basa per calcular la pauschala da letgs e las contribuziuns d'investiziun è la  media dal dumber da scolaras e scolars cun dretg da survegnir contribuziuns da la   perioda da 4 onns da l'incarica da prestaziun precedenta.  Art.  16 Pauschalas da letgs e contribuziun da basa 1 Per lur chasas da dimora cun dretg da survegnir contribuziuns paja il chantun a las  scolas medias privatas mintga onn ina pauschala da letgs per la media matematica da  scolaras e scolars cun dretg da survegnir contribuziuns. 2 Per  lur  chasas  da  dimora  cun  dretg  da  survegnir  contribuziuns paja  il  chantun  mintga onn supplementarmain a las scolas medias privatas – per scola media – ina  contribuziun  da  basa  per  la  direcziun  da  la  chasa  da  dimora.  L'autezza  da  la  pauschala da letgs e da la contribuziun da basa a la direcziun da la chasa da dimora  sa drizza tenor las tariffas da contribuziun per las chasas da dimora en il sectur da la  furmaziun professiunala.  4       425.170   Art.  17 Termins da pajament 1 Il  termin  e  la  dimensiun  dal  pajament  da  las  contribuziuns  sa  drizzan  tenor   l'artitgel 24 alinea 1 da l'ordinaziun davart pajaments da contribuziuns e taxas en ils  fatgs da scola media dal chantun Grischun1).  Art.  18 Contribuziun d'investiziun 1 Per lur chasas da dimora cun dretg da survegnir contribuziuns paja il chantun a las  scolas medias privatas contribuziuns d'investiziun en il senn da l'artitgel 45 da la  lescha  davart  la  furmaziun  professiunala  e  davart  purschidas  da  furmaziun  cuntinuanta2) sco  er  da  l'artitgel 8  da  l'ordinaziun  davart  il  subvenziunament  d'edifizis en la furmaziun professiunala, en purschidas da furmaziun cuntinuanta e  da scolas autas (ordinaziun da construcziun LFurm)3). 2 L'andament  e  la  procedura  sa  drizzan  confurm  al  senn  tenor  l'ordinaziun  da  construcziun LFurm. 3 En cas d'ina utilisaziun maschadada tras scolaras e scolars cun dretg da survegnir   contribuziuns e scolaras e scolars senza dretg da survegnir contribuziuns vegn la  contribuziun d'investiziun cunfinada tenor la relaziun da questas scolaras e da quests  scolars.  1) DG 425.080 2) DG 430.000 3) DG 430.150   5   https://www.gr-lex.gr.ch/data/430.150/rm https://www.gr-lex.gr.ch/data/430.000/rm https://www.gr-lex.gr.ch/data/425.080/rm   425.170    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-07-2019 01-08-2019 relasch emprima versiun 2019-014  6       425.170   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-07-2019 01-08-2019 emprima versiun 2019-014   7    	1. Disposiziuns generalas 	Art. 1 Intent  	2. Chasa da dimora chantunala 	Art. 2 Organisaziun 	Art. 3 Incarica 	Art. 4 Direcziun, urden da chasa 	Art. 5 Cuvrida dals custs 	Art. 6 Admissiun 	Art. 7 Alloschi, alimentaziun en il manaschi d'abitar 	Art. 8 Disditga 	Art. 9 Disciplina, procedura disciplinara 	Art. 10 Malsogna  	3. Incarica e pajament da contribuziuns a chasas da dimora da scolas medias privatas 	Art. 11 Incarica 	Art. 12 Scolaras e scolars cun dretg da survegnir contribuziuns 	Art. 13 Annunzia da scolaras e scolars cun dretg da survegnir contribuziuns 	Art. 14 Cumprova dal basegn 	Art. 15 Basa da calculaziun 	Art. 16 Pauschalas da letgs e contribuziun da basa 	Art. 17 Termins da pajament 	Art. 18 Contribuziun d'investiziun   		2019-07-04T17:43:59+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun


pdf_content: Renconuschientscha da l'examen da qualificaziun per magisters secundars e magisters spezialisads dal stgalim da la scola secundara a l'universitad da Turitg    425.185   Renconuschientscha da l'examen da qualificaziun per  magisters secundars e magisters spezialisads dal stgalim da  la scola secundara a l'universitad da Turitg  dals 07-02-1983 (versiun dals 07-02-1983)  conclus da la regenza dals 7 da favrer 1983  Art.  1 1 Absolvents ch'èn sa preparads per la professiun da magister secundar en il chantun  Grischun e  che han prestà l'examen final  correspundent a l'universitad  da Turitg  tenor il paragraf 6 dal reglament dals 26 da schaner 1982 dal chantun Turitg davart   ils examens da qualificaziun per magisters secundars e magisters spezialisads dal  stgalim da la scola secundara èn – tenor l'artitgel 43 da la lescha da scola dal chantun  Grischun1) – elegibels sco magisters secundars, sch'els possedan plinavant la patenta  grischuna da magister primar u ina permissiun da dar scola da la regenza.  1) DG 421.000  * tabellas da las modificaziuns a la fin dal relasch   1   http://www.gr-lex.gr.ch/data/421.000/rm   425.185    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-02-1983 07-02-1983 relasch emprima versiun -  2       425.185   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-02-1983 07-02-1983 emprima versiun -   3    	Art. 1  		2018-06-06T01:38:57+0200 	"7001 Chur" 	"Gesetzessammlung Kanton Graubünden"


short: ODT da las scolas medias chantunalas

pdf_content: 425.500 - Ordinaziun davart il diever e las taxas da las scolas medias cun purtaders chantunals (ODT da las scolas medias chantunalas)    425.500   Ordinaziun davart il diever e las taxas da las scolas medias  cun purtaders chantunals (ODT da las scolas medias  chantunalas)  dals 01-02-2022 (versiun dals 01-08-2022)  Sa basond sin l'art. 45 al. 1 da la Constituziun chantunala1)  relaschà da la Regenza il 1. da favrer 2022  Art.  1 Stabiliments da scola 1 Tar ils stabiliments da scola tutgan ils edifizis ed ils stabiliments, las localitads, ils  indrizs ed ils urdains che servan al manaschi da scola.  Art.  2 Metter a disposiziun a terzas persunas 1 Uschenavant ch'il manaschi da scola permetta quai, pon ils stabiliments da scola  vegnir mess a disposiziun a terzas persunas cun ina disposiziun da la rectura u dal   rectur, en spezial a scolas, ad uniuns da gimnastica e da sport sco er ad organisaturas  ed organisaturs da curs e da concurrenzas.  Art.  3 Reglament da manaschi, surveglianza 1 Las disposiziuns d'utilisaziun ston vegnir fixadas da la direcziun da la scola sco  agiunta a la disposiziun da la rectura u dal rectur en in reglament da manaschi che   sto vegnir approvà da l'Uffizi per la furmaziun media-superiura (uffizi). Il reglament  da manaschi dispona en spezial: a) las uras d'avertura ed ils temps da manaschi; b) las responsabladads; c) l'exclusiun da la locatura da la responsabladad admessa per lescha; d) las mesiras en cas che las disposiziuns d'utilisaziun vegnan violadas; e) las cundiziuns d'annullaziun; f) las cundiziuns per manar in manaschi da restauraziun sin l'areal da scola;  1) DG 110.100 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm   425.500    g) la responsabladad da la partida locataria per ils donns che vegnan chaschunads  dad ella ubain da terzas persunas che sa trategnan cun ses consentiment en u   sin ils stabiliments da scola.  2 La direcziun da la scola surveglia l'utilisaziun dals stabiliments da scola e po retrair   la  permissiun  d'utilisaziun  en  cas  da  cuntravenziuns  cunter  las  disposiziuns  d'utilisaziun sco er  en cas che las ordinaziuns e las instrucziuns na vegnan betg   observadas.  Art.  4 Taxas d'utilisaziun 1 Las taxas per utilisar ils stabiliments da scola èn fixadas en l'agiunta 1. Quellas sa   basan sin il stadi da l'index naziunal dals pretschs da consum per la fin d'october  2019 da 100,9 puncts (basa da l'index: december 2020). 2 Sche l'index naziunal dals pretschs da consum sa mida per 10 puncts, vegnan las  taxas d'utilisaziun adattadas correspundentamain.  Art.  5 Reducziun da las taxas d'utilisaziun 1 Sch'ils stabiliments da scola vegnan mess a disposiziun ad autras scolas, per curs   da  scolaziun  e  da  furmaziun  supplementara  per  manadras  e  manaders  da  Giuventetgna e sport u per il sport da persunas cun impediments, vegnan las taxas  tenor l'agiunta 1 reducidas per 25 pertschient. 2 Ad uniuns ed ad organisaziuns che han ina relaziun directa cun la scola media   respectiva cun in purtader chantunal na vegnan mess a quint naginas taxas, premess  che lur commembras e commembers sajan exclusivamain scolaras e scolars da la   scola media respectiva.  Art.  6 Execuziun 1 L'execuziun da questa ordinaziun è chaussa da l'uffizi.  2       425.500   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 01-02-2022 01-08-2022 relasch emprima versiun 2022-008   3     425.500    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 01-02-2022 01-08-2022 emprima versiun 2022-008  4       425.500-A1       1    Agiunta 1: Pretschs da locaziun en francs (excl. taglia sin la  plivalur) per l'utilisaziun dals stabiliments da scola (art. 4  al. 1 ed art. 5 al. 1)   (Versiun dal 1. d'avust 2022)   Indicaziun da las taxas en francs     1 ura   fin  2,5  uras   fin  5 uras   fin  8 uras   dapli  che   8 uras   per onn  da   scola   Stabiliments da scola  generals:           Aula u sala gronda 45 86 155 260 390    Sala pitschna 23 44 80 130 200    Stanza da scola, da musica  e da sesidas   23 44 80 130 200    Laboratori, stanza da  computers, lavuratori,  art figurativ   35 67 120 200 300    Sala da musica 35 67 120 200 300    Cella da clavazin 12 23 40 70     Stabiliments da sport:         Halla da gimnastica,  stabiliment al liber   23 44 80 130 200 310   Local da trenament da  forza, stanza da teoria   12 23 40 70  200   Bogn cuvert 50 95 170 290  1060       	Art. 1 Stabiliments da scola 	Art. 2 Metter a disposiziun a terzas persunas 	Art. 3 Reglament da manaschi, surveglianza 	Art. 4 Taxas d'utilisaziun 	Art. 5 Reducziun da las taxas d'utilisaziun 	Art. 6 Execuziun  		2022-08-16T17:36:23+0200 	"7001 Chur" 	"Gesetzessammlung Kanton Graubünden"


pdf_content: Microsoft Word - 427 000_rg.doc     427.000      1       Participaziun dal chantun Grischun a la cunvegna  interchantunala davart il sectur da las scolas autas svizras  dals 20 da zercladur 2013   dals 12 da zercladur 2014   Il cussegl grond dal chantun Grischun1,   sa basond sin l'art. 31 al. 1 da la constituziun chantunala2,  suenter avair gì invista da la missiva da la regenza dals 25 da favrer 20143,   concluda:    1. Il chantun Grischun sa participescha a la cunvegna interchantunala davart il   sectur da las scolas autas svizras dals 20 da zercladur 20134.  2. La regenza vegn autorisada da declerar la participaziun a la cunvegna   interchantunala davart il sectur da las scolas autas svizras dals 20 da zercladur  20135.   3. Las cifras 1 e 2 da quest conclus èn suttamessas al referendum facultativ6.                                                                     1 PCG 2013/2014, 865  2 DG 110.100  3 pagina 1167  4 DG 427.010  5 Cun il conclus dals 20 d'october 2014 ha la regenza declerà la participaziun.  6 Il termin da referendum è scadì ils 24 da settember 2014. Entaifer quest termin n'èn vegnids   inoltrads nagins referendums.    		2018-06-04T21:20:21+0200 	"7001 Chur" 	"Gesetzessammlung Kanton Graubünden"


short: concordat da scola auta

pdf_content: Gesetz über die Gemeinde- und Kirchensteuern (GKStG)     427.010       6.0   Cunvegna interchantunala  davart il sectur da las scolas autas svizras  (concordat da scola auta)   dals 20 da zercladur 2013   La conferenza svizra dals directurs chantunals da l'educaziun publica (CDEP), sa  basond sin l'artitgel 63a alineas 3 e 4 da la constituziun federala (Cst.), concluda:        I. Disposiziuns generalas      Art. 1 Intent    La cunvegna regla la collavuraziun dals chantuns da cunvegna tranter els e cun la  confederaziun tar la coordinaziun en il sectur da las scolas autas svizras. En spezial  stgaffescha ella la basa per ademplir ensemen cun la confederaziun las suandantas  incumbensas en il rom da la lescha federala davart l'agid a las scolas autas e davart  la coordinaziun en il sectur da las scolas autas svizras (LASA)1:    a. procurar per la coordinaziun, per la qualitad e per la cumpetitivitad da tut il   sectur da las scolas autas svizras, en spezial cun installar organs cuminaivels;  b. reglar la garanzia da la qualitad e l'accreditaziun;  c. garantir la repartiziun da las incumbensas en secturs che chaschunan spezialmain   gronds custs;  d. realisar las finamiras definidas en l'artitgel 3 LASA.         1 lescha federala dals 30 da settember 2011 davart l'agid a las scolas autas e davart la  coordinaziun en il sectur da las scolas autas svizras     1                                                                         427.010        Art. 2 Chantuns da cunvegna    1Ils chantuns da cunvegna èn commembers da la conferenza universitara svizra e  participads uschia ensemen cun la confederaziun vi da la coordinaziun dal sectur da  las scolas autas.    2Els èn chantuns da scola auta, sch'els èn ils purtaders d'ina scola auta renconuschida  u d'ina instituziun tenor l'artitgel 3 litera d.      Art. 3 Champ d'applicaziun     La cunvegna è applitgabla per:     a. universitads chantunalas ed interchantunalas;   b. scolas autas spezialisadas chantunalas ed interchantunalas;  c. scolas autas da pedagogia chantunalas ed interchantunalas; e  d. instituziuns chantunalas cun ina instrucziun sin nivel universitar ch'èn activas en   il sectur da la scolaziun da basa e che vegnan renconuschidas da la  confederaziun sco instituziuns subvenziunablas.       Art. 4 Collavuraziun cun la confederaziun    1Per ademplir las incumbensas cuminaivlas fan ils chantuns da cunvegna ina  cunvegna da collavuraziun cun la confederaziun tenor l'artitgel 6 LASA.     2La conferenza dals chantuns da cunvegna po far ulteriuras cunvegnas d'execuziun  cun la confederaziun per cuntanscher l'intent circumscrit en l'artitgel 1.    3Sche la cunvegna da collavuraziun na vegn betg fatga u sch'ella vegn abolida,  prendan ils chantuns da cunvegna las mesiras ch'èn necessarias per garantir la  coordinaziun da lur politica da scola auta.               2          427.010      II.  Organs cuminaivels      Art. 5 Princip    1Ils chantuns da cunvegna e la confederaziun installeschan cun la cunvegna da  collavuraziun ils organs ch'èn definids en la LASA per la coordinaziun cuminaivla  en il sectur da las scolas autas svizras.     2La conferenza universitara svizra è l'organ cuminaivel da la confederaziun e dals  chantuns.    3Ultra da quel existan ils suandants organs cuminaivels:    a. la conferenza dals recturs da las scolas autas svizras;  b. il cussegl svizzer d'accreditaziun cun l'agentura svizra per accreditaziun e   garanzia da qualitad (agentura svizra d'accreditaziun).    4Las cumpetenzas, l'organisaziun e las proceduras da decisiun dals organs  cuminaivels vegnan regladas tras la LASA ed en la cunvegna da collavuraziun.      Art. 6 Conferenza universitara svizra    1La conferenza universitara svizra è l'organ suprem da la politica da scola auta da la  Svizra. En il rom da las cumpetenzas e da las proceduras definidas en la LASA  procura ella sco radunanza plenara u sco cussegl da scola auta per la coordinaziun en  il sectur da las scolas autas svizras tras la confederaziun ed ils chantuns.    2Las directuras ed ils directurs da l'educaziun publica dals chantuns da cunvegna èn  commembras e commembers da la radunanza plenara da la conferenza universitara  svizra.     3Las diesch directuras e directurs da l'educaziun publica dals chantuns universitars  che fan part dal concordat interchantunal davart la coordinaziun universitara dals 9  da december 1999 han mintgamai in sez en il cussegl da scola auta. La conferenza  dals chantuns da cunvegna elegia mintgamai per 4 onns ils ulteriurs quatter chantuns  purtaders che han er mintgamai in sez en il cussegl da scola auta. Tge scolas autas  che represchentan las commembras ed ils commembers dal cussegl da scola auta e  quants puncts ch'ellas survegnan, è inditgà en l'agiunta.       3      427.010        4Las directuras ed ils directurs da l'educaziun publica exequeschan persunalmain lur  uffizi. En cas d'impediment pon ellas ed els designar en cas motivads ina  represchentanza che ha il dretg da votar.      Art. 7 Valitaziun da las vuschs tar conclus dal cussegl da scola auta     Per valitar las vuschs tar conclus dal cussegl da scola auta tenor l'artitgel 17 LASA  survegn mintga represchentanza chantunala en il cussegl da scola auta in dumber da  puncts ch'è proporziunal al dumber da las studentas e dals students immatriculads  che fan lur studis sin il territori dal chantun en las scolas autas chantunalas ed en las  scolas autas interchantunalas u en las scolas parzialas da talas. Las commembras ed  ils commembers dal cussegl da scola auta survegnan minimalmain 1 punct.  L'attribuziun dals puncts è represchentada en l'agiunta.      Art. 8 Finanziaziun dals organs cuminaivels    1Ils chantuns da cunvegna surpiglian maximalmain 50 pertschient dals custs da la  conferenza universitara svizra tenor l'artitgel 9 alinea 2 LASA.     2La contribuziun tenor l'alinea 1 vegn purtada dals chantuns da cunvegna tenor la  suandanta clav da repartiziun:     a. ina mesadad tenor il dumber da lur abitantas ed abitants;  b. ina mesadad dals purtaders da las scolas autas tenor il dumber da studentas e da   students ch'els represchentan.     3Ils purtaders da las scolas autas surpiglian tenor il dumber da studentas e da  students ch'els represchentan maximalmain 50 pertschient:     a. dals custs da la conferenza dals recturs, uschenavant che quests custs resultan da   l'adempliment da las incumbensas tenor la LASA; e   b. dals custs dal cussegl svizzer d'accreditaziun e da sia agentura d'accreditaziun,   uschenavant che quests custs n'èn betg cuvrids tras taxas tenor l'artitgel 35 alinea  1 LASA.      4Purtaders, dals quals plirs chantuns fan part, reglan tranter els, co che quests custs  vegnan repartids tranter ils chantuns participads.      4          427.010      5La cunvegna da collavuraziun cuntegna ils princips, tenor ils quals la conferenza  universitara svizra regla la repartiziun dals custs da la conferenza dals recturs.     III.  Conferenza dals chantuns da cunvegna      Art. 9 Cumposiziun ed organisaziun    1La conferenza dals chantuns da cunvegna sa cumpona da las directuras e dals  directurs da l'educaziun publica dals chantuns che fan part da la cunvegna. Ella sa  constituescha sezza.    2Ella prenda ses conclus cun ina maioritad da dus terzs da las commembras e dals  commembers preschents.      Art. 10 Incumbensas e cumpetenzas    1La conferenza dals chantuns da cunvegna è responsabla per l'execuziun da la  cunvegna. En spezial è ella cumpetenta per far cunvegnas tenor l'artitgel 4 alineas 1  e 2, per decider davart mesiras tenor l'artitgel 4 alinea 3 e per fixar mintga 2 onns ils  puncts per la valitaziun da las vuschs en il cussegl da scola auta tenor l'artitgel 7.    2Ella propona a la radunanza plenara da la conferenza universitara svizra duas  directuras u dus directurs da l'educaziun publica per l'elecziun sco vicepresidenta u  vicepresident.            5      427.010        IV.  Finanziaziun interchantunala da las scolas autas      Art. 11 Contribuziuns interchantunalas a las scolas autas    Las contribuziuns interchantunalas a las scolas autas vegnan pajadas sin basa da la  cunvegna interchantunala davart las universitads (CIU) dals 20 da favrer 19971 e da  la cunvegna interchantunala davart las scolas autas spezialisadas (CSAS) dals 12 da  zercladur 20032.        V. Protecziun dals titels      Art. 12 Protecziun da las designaziuns e dals titels    1La protecziun da las designaziuns da scola auta sa drizza tenor l'artitgel 62 LASA.     2Tgi che porta in titel ch'è protegì sin basa dal dretg chantunal u interchantunal,  senza ch'el haja fatg il certificat da scolaziun respectiv renconuschì, u tgi che fa  diever d'in titel che dat l'impressiun ch'el haja acquistà in certificat da scolaziun  renconuschì, vegn chastià cun multa. Tgi che agescha per negligientscha, vegn  chastià. La persecuziun penala è chaussa dals chantuns.         1  collecziun da las basas legalas da la CDEP, cifra 3.1  2  collecziun da las basas legalas da la CDEP, cifra 3.3     6                                                                             427.010      VI.  Disposiziuns finalas      Art. 13 Execuziun    1La gestiun en l'execuziun da questa cunvegna è chaussa dal secretariat general da la  CDEP. Integrond las scheffas ed ils schefs responsabels dals uffizis chantunals  liquidescha el las lavurs currentas da la conferenza dals chantuns da cunvegna sco er  las ulteriuras fatschentas da la politica da scola auta da la CDEP, uschenavant che  quellas na suttastattan betg ad autras cumpetenzas, ed el collavura cun l'uffizi federal  cumpetent.    2La collavuraziun cun l'uffizi federal cumpetent tar la gestiun per il cussegl da scola  auta da la conferenza universitara svizra vegn fatga sur las scheffas responsablas ed  ils schefs responsabels dals uffizis chantunals ch'èn represchentads en il cussegl da  scola auta e sur ina represchentanza dal secretariat general da la CDEP.     3Ils custs da las activitads per la cunvegna vegnan repartids tranter ils chantuns da  cunvegna a norma dal dumber da lur abitantas ed abitants cun resalva da l'artitgel 8.       Art. 14 Regulaziun da dispitas        1En cas da dispitas che resultan dal concordat da scola auta qua avant maun vegn  applitgada la procedura per reglar dispitas tenor la cunvegna da basa per la  collavuraziun interchantunala cun gulivaziun da las grevezzas (CBI) dals 24 da  zercladur 2005.     2Sche la dispita na po betg vegnir reglada, decida – sin fundament d'in plant – il  tribunal federal tenor l'artitgel 120 alinea 1 litera b da la lescha federala davart il  tribunal federal1.      Art. 15 Participaziun    La participaziun a questa cunvegna vegn declerada a la suprastanza da la conferenza  svizra dals directurs chantunals da l'educaziun publica.      1 lescha federala dals 17 zercladur 2005 davart il tribunal federal (lescha davart il tribunal  federal, LTF); CS 173.110     7                                                                         427.010        Art. 16 Extrada     1L'extrada da questa cunvegna sto vegnir declerada a la suprastanza da la conferenza  svizra dals directurs chantunals da l'educaziun publica. Ella entra en vigur a la fin  dal terz onn chalendar che suonda la decleraziun d'extrada.  2Cun l'extrada valan er tut las autras cunvegnas tenor l'artitgel 4 sco desditgas per il  termin da l'entrada en vigur da l'extrada.      Art. 17 Entrada en vigur    1La suprastanza da la conferenza svizra dals directurs chantunals da l'educaziun  publica decida davart l'entrada en vigur da la cunvegna, sche almain 14 chantuns èn  sa participads, dals quals almain otg fan part dal concordat interchantunal davart la  coordinaziun universitara dals 9 da december 1999. Questa cunvegna entra però en  vigur il pli baud sin il termin da l'entrada en vigur da la LASA.    2Sia entrada en vigur sto vegnir communitgada a la confederaziun.        Berna, ils 20 da zercladur 2013      En num da la conferenza svizra   dals directurs chantunals da l'educaziun publica    La presidenta:  Isabelle Chassot    Il secretari general:  Hans Ambühl         8          427.010         Agiunta      Represchentanza en il cussegl da scola auta tenor l'artitgel 6 ed attribuziun da  puncts tar la valitaziun da las vuschs en cas da conclus dal cussegl da scola auta  tenor l'artitgel 7    La calculaziun dals puncts vegn fatga mintga 2 onns sin basa da las valurs medias  dals onns precedents. La conferenza dals chantuns da cunvegna publitgescha la  repartiziun mintgamai actuala en questa agiunta da la cunvegna. Ils puncts  enumerads qua sutvart sa basan sin la media dals dumbers da studentas e da students  dals onns 2010/2011 e 2011/2012 (funtauna: uffizi federal da statistica) sco er sin las  indicaziuns dals chantuns.      Represchentanza en il cussegl da scola auta e repartiziun dals puncts   1. Represchentanza dals chantuns universitars en il cussegl  da scola auta        Puncts      Turitg: Universitad da Turitg, Scola auta spezialisada turitgaisa, Scola  auta da pedagogia da Turitg, Scola auta interchantunala da pedagogia  curativa     42     Berna: Universitad da Berna, Scola auta spezialisada bernaisa, Scola auta  da pedagogia da Berna, lieus da scolaziun da la Haute école pédagogique  BEJUNE en il chantun Berna     22     Vad: Universitad da Losanna, Haute école pédagogique du canton de  Vaud, lieus da scolaziun da la Haute école spécialisée de Suisse  occidentale en il chantun Vad     19     Genevra: Universitad da Genevra, lieus da scolaziun da la Haute école  spécialisée de Suisse occidentale en il chantun Genevra     18     Basilea-Citad: Universitad da Basilea, lieu da scolaziun da la Scola auta 15     9      427.010        spezialisada da la Svizra dal nordvest en il chantun Basilea-Citad    Friburg: Universitad da Friburg, Scola auta da pedagogia da Friburg,  lieus da scolaziun da la Haute école spécialisée de Suisse occidentale en il  chantun Friburg     11     Son Gagl: Universitad da Son Gagl, Scola auta da pedagogia dal chantun  Son Gagl, lieus da scolaziun da la Scola auta spezialisada da la Svizra  orientala en il chantun Son Gagl      11     Lucerna: Universitad da Lucerna, lieus da scolaziun da la Scola auta  spezialisada da la Svizra centrala (Scola auta da Lucerna) en il chantun  Lucerna, Scola auta da pedagogia da Lucerna (a partir da l'onn 2013)     9     Neuchâtel: Universitad da Neuchâtel, lieus da scolaziun da la Haute  école spécialisée de Suisse occidentale en il chantun Neuchâtel, lieus da  scolaziun da la Haute école pédagogique BEJUNE en il chantun  Neuchâtel     6     Tessin: Universitad dal Tessin, Scuola universitaria professionale della  Svizzera italiana     6         2. Ulteriuras represchentanzas en il cussegl da scola auta tenor l'artitgel 6  alinea 3    Tenor l'artitgel 6 alinea 3 elegia la conferenza dals chantuns da cunvegna mintgamai  per 4 onns quels quatter chantuns purtaders che han in sez en il cussegl da scola  auta. Sin basa da questa disposiziun pon vegnir elegids en il cussegl da scola auta las  directuras ed ils directurs da l'educaziun publica dals purtaders da las suandantas  scolas autas:    • Scola auta da pedagogia dal Vallais  • Scola auta da pedagogia dal Grischun  • Scola auta da pedagogia da Turgovia  • Scola auta da pedagogia da Schaffusa  • Scola auta da pedagogia da Sviz (a partir da l'onn 2013)  • Scola auta da pedagogia da Zug (a partir da l'onn 2013)   10          427.010      • lieus da scolaziun da la Haute école pédagogique BEJUNE en il chantun Giura  • lieus da scolaziun da la Scola auta spezialisada da la Svizra dal nordvest en ils chantuns   Argovia, Basilea-Champagna, Soloturn  • lieus da scolaziun da la Haute école spécialisée de Suisse occidentale en ils chantuns   Vallais e Giura  • lieus da scolaziun da la Scola auta spezialisada da la Svizra orientala en il chantun   Grischun     Il dumber da studentas e da students da tut las scolas autas correspunda ad in total da  170 puncts. Da quels tutgan 11 puncts a las scolas autas enumeradas sut la cifra 2 da  l'agiunta.       11     	I. Disposiziuns generalas 	Art. 1 Intent 	Art. 2 Chantuns da cunvegna 	Art. 3 Champ d'applicaziun  	Art. 4 Collavuraziun cun la confederaziun  	II.  Organs cuminaivels 	Art. 5 Princip 	Art. 6 Conferenza universitara svizra 	Art. 7 Valitaziun da las vuschs tar conclus dal cussegl da scola auta  	Art. 8 Finanziaziun dals organs cuminaivels  	III.  Conferenza dals chantuns da cunvegna 	Art. 9 Cumposiziun ed organisaziun 	Art. 10 Incumbensas e cumpetenzas  	IV.  Finanziaziun interchantunala da las scolas autas 	Art. 11 Contribuziuns interchantunalas a las scolas autas  	V. Protecziun dals titels 	Art. 12 Protecziun da las designaziuns e dals titels  	VI.  Disposiziuns finalas 	Art. 13 Execuziun 	Art. 14 Regulaziun da dispitas    	Art. 15 Participaziun 	Art. 16 Extrada  	Art. 17 Entrada en vigur 	Agiunta 	Represchentanza en il cussegl da scola auta tenor l'artitgel 6 ed attribuziun da puncts tar la valitaziun da las vuschs en cas da conclus dal cussegl da scola auta tenor l'artitgel 7 	Represchentanza en il cussegl da scola auta e repartiziun dals puncts   		2018-06-05T20:19:59+0200 	"7001 Chur" 	"Gesetzessammlung Kanton Graubünden"


abbreviation: LSAP

pdf_content: 427.200 - Lescha davart las scolas autas e la perscrutaziun (LSAP)    427.200   Lescha davart las scolas autas e la perscrutaziun (LSAP)  dals 24-10-2012 (versiun dals 01-01-2016)  Il cussegl grond dal chantun Grischun1),  sa basond sin l'art. 31 al. 1 e sin l'art. 89 al. 3 da la constituziun chantunala2), suenter avair gì invista da la missiva da la regenza dals 26 da zercladur 20123),  concluda:  1. Disposiziuns generalas  Art.  1 Object 1 Questa lescha regla – cun resalva da disposiziuns respectivas dal dretg federal sco   er  da cunvegnas interchantunalas – la promoziun da las  scolas  autas sco er dals  instituts  da  perscrutaziun  universitars  e  d'auters  instituts  da  perscrutaziun  tras  il  chantun. 2 Ella furma la basa legala per finanziar curs preparatorics per scolaziuns dal sectur   terziar.  Art.  2 Intent 1  Scolas autas ed instituts da perscrutaziun èn instituziuns da l'instrucziun,  da la   perscrutaziun, dal servetsch e da la furmaziun supplementara scientifica. 2 Els gidan a sviluppar la societad e l'economia dal chantun e da sias regiuns. 3 Il chantun promova la domiciliaziun da scolas autas e d'instituts da perscrutaziun  che servan als interess dal chantun.  Art.  3 Libertad da l'instrucziun e da la perscrutaziun 1 L'instrucziun e la perscrutaziun scientifica èn libras.  1) PCG 2012/2013, 255 2) DG 110.100 3) pagina 445  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   427.200    2 Il  giudicament etic  dals  meds impundids e  la  responsabladad per in tractament   persistent da l'ambient e da las resursas èn parts integralas da l'activitad scientifica.  Art.  4 Cooperaziuns 1 En  lur  champ  d'incumbensas  coopereschan  las  scolas  autas  ed  ils  instituts  da  perscrutaziun cun l'economia sco er cun organisaziuns e cun instituziuns naziunalas   ed estras dal sectur da la furmaziun, da la scienza e da la perscrutaziun.  Art.  5 Dretgs dals bains immaterials 1 Cun excepziun dals dretgs d'autur tutgan a las scolas autas chantunalas tut ils dretgs  vi  dals  bains  immaterials  ch'èn  vegnids  stgaffids  da  persunas  cun  exequir  lur  activitad uffiziala en questas scolas autas.  Art.  6 Utilisaziun dals resultats da la perscrutaziun 1 Las scolas autas ed ils instituts da perscrutaziun sa stentan ch'ils resultats da lur   perscrutaziun vegnian duvrads. 2 En il rom da lur incumbensas tenor lescha e da lur incarica da prestaziun pon ellas   ed els  sa  participar  a  persunas giuridicas  dal  dretg public  e  dal  dretg privat  per  duvrar ils dretgs dals bains immaterials. 3 Il chantun sustegna las scolas autas ed ils instituts da perscrutaziun tar fundaziuns  d'interpresas  tras  excorporaziun  che  han  lur  domicil  en  il  Grischun;  el  po  pajar  contribuziuns per quai.  2. Scolas autas purtadas dal chantun  Art.  7 Creaziun da novas scolas autas 1 Il  cussegl grond concluda davart  la  creaziun da novas scolas  autas  che vegnan  purtadas d'instituziuns chantunalas. 2 L'integraziun en la cuntrada svizra da scolas autas, la plivalur per il chantun e per  sia economia sco er la finanziabladad ston vegnir cumprovadas. 3 Scolas  autas  che  vegnan  purtadas  dal  chantun  vegnan  manadas  sco  instituts  autonoms da dretg public.  Art.  8 Scolas autas existentas 1 La scola auta da pedagogia dal Grischun (SAPGR) e la scola auta spezialisada dal   Grischun (SASGR) èn scolas autas che vegnan purtadas dal chantun.  2       427.200   Art.  9 SAPGR 1 La SAPGR procura per la scolaziun da las persunas d'instrucziun. En quest connex  resguarda ella spezialmain ils basegns dal Grischun e dals chantuns vischins. Ella  porscha programs da bachelor en pedagogia e po manar tras programs da master. 2 Ella  promova  la  furmaziun  supplementara  da  persunas  d'instrucziun  da  tut  ils  stgalims  da  la  scola  populara  e  la  scolaziun  da  las  persunas  d'instrucziun  da  praticum,  fa  perscrutaziun  applitgada  e  svilup  applitgà  en  il  sectur  da  la  scola   populara e porscha servetschs a terzas persunas.  Art.  10 SASGR 1 La SASGR porscha programs da bachelor e da master en tecnica ed en economia. 2 Ella promova la furmaziun supplementara da forzas da cader da l'economia e da  l'administraziun, fa perscrutaziun applitgada e svilup applitgà e porscha servetschs a  terzas persunas.  Art.  11 Admissiun 1 L'admissiun als singuls studis da las scolas autas sa drizza tenor las prescripziuns  da la confederaziun e da cunvegnas interchantunalas. 2 Sin  dumonda  dal  cussegl  da  la  scola  auta  po  la  regenza  relaschar  restricziuns  d'admissiun per singulas scolas autas u per tscherts studis. 3 En cas da restricziuns d'admissiun decida la qualificaziun da las candidatas e dals  candidats da studi. La qualificaziun vegn sclerida avant che cumenzar cun il studi  cun  agid  d'ina  procedura  da  qualificaziun  fixada  dal  cussegl  da  la  scola  auta  e  suenter il cumenzament dal studi cun agid d'examens preliminars.  Art.  12 Organs da las scolas autas ed elecziun 1 Mintga scola auta ha ses agens organs. Quai èn il cussegl da la scola auta che   cumpiglia maximalmain set commembras e commembers, la direcziun da la scola  auta ed il post da revisiun. 2 La regenza elegia il cussegl da la scola auta e designescha ses presidi. En quest  connex resguarda ella ils interess da l'economia e da las instituziuns da scolaziun. 3 La regenza elegia il post da revisiun.  Art.  13 Cussegl da la scola auta 1 Il cussegl da la scola auta sco organ strategic intern è spezialmain cumpetent per: a) planisar  e  survegliar che las finamiras  fixadas en connex cun l'incarica da   prestaziun da la regenza vegnian cuntanschidas; b) deliberar il preventiv per mauns da la regenza e survegliar las finanzas; c) fixar  l'organisaziun  directiva  sco  er  las  directivas  per  il  reporting  e  per  il   manaschament da qualitad en furma d'in reglament;   3     427.200    d) eleger e destituir la rectura u il rectur, las commembras ed ils commembers da   la  direcziun  da  la  scola  auta  sco  er  las  docentas  ed  ils  docents  en  uffizi  principal;  e) surdar e retrair il titel da professuressa u da professer; f) reglar andaments da procedura dal manaschi da scola auta e fixar las taxas da   studi en il rom da la media svizra; g) decider davart fundaziuns d'interpresas tras excorporaziun. 2 Il  cussegl  da  la  scola  auta  po  nominar  cumissiuns  u  consultar  spezialistas  e  spezialists per incumbensas spezialas.  Art.  14 Direcziun da la scola auta 1 Da la direcziun da la scola auta fan part – ultra da la rectura u dal rectur – almain  las persunas ch'èn responsablas per l'instrucziun e per la perscrutaziun. 2 Operativamain vegnan las scolas autas manadas da la rectura u dal rectur. Ella u el   presidiescha  la  direcziun  da  la  scola  auta,  ha  il  dretg  da  dar  directivas  a  las  commembras ed als commembers da la direcziun da la scola auta e represchenta la  scola auta vers anora.  Art.  15 Appartegnentas ed appartegnents da la scola auta 1 Las appartegnentas ed ils appartegnents da la scola auta èn: a) la direcziun da la scola auta; b) las docentas ed ils docents; c) las  assistentas  ed  ils  assistents,  las  collavuraturas  ed  ils  collavuraturs   scientifics sco er las doctorandas ed ils doctorands; d) las studentas ed ils students sco er las audituras ed ils auditurs; e) las collavuraturas ed ils collavuraturs administrativs e tecnics.  Art.  16 Engaschament da las appartegnentas e dals appartegnents da las  scolas autas  1 Las relaziuns d'engaschament sa drizzan tenor la lescha davart la relaziun da lavur  da las collavuraturas e dals collavuraturs dal chantun Grischun.  3. Scolas autas betg purtadas dal chantun  Art.  17 Permissiun da manaschi 1 Per installar e per manar instituziuns dal sectur da las scolas autas che na vegnan   betg purtadas dal chantun basegni ina permissiun da manaschi da la regenza, sch'i  vegnan concedids grads academics. 2 La permissiun da manaschi po vegnir concedida, sche l'instituziun cumprova sin  agens custs che: a) la garanzia per ademplir l'incumbensa per pli ditg è dada;  4       427.200   b) il basegn per manar ina tala instituziun sin il stgalim d'ina scola auta è avant  maun;  c) la scolaziun intermediada correspunda a las pretensiuns legalas che vegnan  fatgas ad ina scolaziun svizra da scola auta.  4. Instituts da perscrutaziun universitars ed auters instituts da  perscrutaziun  Art.  18 Concessiun da l'incarica da prestaziun 1 Per instituts da perscrutaziun universitars e per auters instituts da perscrutaziun po  la regenza conceder ina incarica da prestaziun cun contribuziun globala, sche las   suandantas premissas èn ademplidas cumulativamain: a) igl exista in interess chantunal suffizient; b) la qualitad scientifica è cumprovada; c) l'instituziun purtadra cumprova ina finanziaziun stabila.  5. Organisaziun  Art.  19 Incarica da prestaziun 1. princip  1 Las  incaricas  da  prestaziun  che  duran  per  regla  4  onns  determineschan  –  en   enclegientscha cun ils organs strategics cumpetents – las cundiziuns, tenor las qualas   i vegnan concedidas las contribuziuns globalas. 2 Las contribuziuns globalas fixadas en las incaricas da prestaziun vegnan pajadas da  la regenza, cun la resalva ch'il cussegl grond approveschia mintga onn il preventiv. 3 Il champ d'applicaziun da la legislaziun davart las finanzas dal chantun Grischun sa  restrenscha als princips da la legalitad, da la spargnusadad, da la rentabilitad e da   l'effizienza sco er dal rendaquint ordinari.  Art.  20 2. concessiun 1 La regenza conceda a las scolas autas che vegnan purtadas dal chantun ina incarica  da prestaziun cun contribuziun globala. 2 Sch'ina instituziun dal  sectur  da las  scolas  autas  che na vegn betg purtada dal   chantun ha ina permissiun da manaschi e sch'igl è avant maun in interess chantunal   suffizient,  po  la  regenza  conceder  ina  incarica  da  prestaziun  cun  contribuziun  globala.   5     427.200    Art.  21 Cumpetenza da la regenza 1 La regenza è cumpetenta per: a) fixar la strategia chantunala da scola auta e da perscrutaziun; b) approvar las incaricas da prestaziun; c) deliberar  las  contribuziuns  globalas  annualas  sin  basa  dal  credit  tenor  il   preventiv ch'è vegnì approvà dal cussegl grond; d) fixar ils criteris per controllar che las finamiras da las incaricas da prestaziun    sco  er  da  las  prescripziuns  per  la  budgetaziun  e  per  il  rendaquint  sajan  ademplidas;  e) relaschar  disposiziuns  per  scolas  autas  purtadas  dal  chantun  che  reglan  la  cooperaziun, las finanzas e la contabilitad, il manaschament d'immobiglias sco  er la segiraziun da la proprietad immobigliara.  Art.  22 Rapportaziun al cussegl grond 1 Il  rapport  annual ed il  quint annual da las scolas autas chantunalas ston vegnir   suttamess al cussegl grond per laschar prender enconuschientscha.  6. Finanziaziun  Art.  23 Pajaments da las contribuziuns 1 Las  contribuziuns  globalas  che  vegnan  pajadas  sin  basa  da  las  incaricas  da  prestaziun vegnan fixadas en il rom dal preventiv. 2 A la finanziaziun da basa d'instituts da perscrutaziun d'impurtanza naziunala tenor  la legislaziun federala paja il chantun ina contribuziun che importa maximalmain 80  pertschient da la contribuziun da la confederaziun. 3 A la finanziaziun fundamentala d'ulteriurs instituts da perscrutaziun d'impurtanza  chantunala po il chantun pajar contribuziuns da maximalmain 50 pertschient dals  custs  imputabels.  La  regenza  determinescha  ils  custs  imputabels  applitgond  las  disposiziuns correspundentas dal dretg federal. Il cussegl grond conceda ils credits  necessaris en atgna cumpetenza. *  Art.  24 Contribuziuns d'investiziun 1 En il rom da las cumpetenzas finanzialas tenor la constituziun chantunala po la  regenza  conceder  contribuziuns  als  custs  imputabels  per  novs  edifizis,  per  engrondiments,  per  midadas,  per  sanaziuns  sco  er  per  ils  indrizs  e  per  las   infrastructuras da perscrutaziun ch'èn colliads cun quai. 2 La regenza fixescha ils custs imputabels. 3 En il rom da lur pussaivladads sa participeschan las scolas autas ed ils instituts da  perscrutaziun adequatamain a las investiziuns. 4 Contribuziuns da construcziun u contribuziuns a la cumpra d'immobiglias pon er  vegnir pajadas sco pauschala.  6       427.200   Art.  25 Distincziuns e contribuziuns da promoziun 1 La regenza po distinguer prestaziuns scientificas spezialas e pajar contribuziuns da  promoziun  a  scienziadas  ed  a  scienziads  sco  er  a  doctorandas  ed  a  doctorands  grischuns extraordinaris.  En quest  connex resguarda ella  er  interess  linguistics  e  culturals.  Art.  26 Contribuziuns per la collavuraziun 1 Il  departament  po  sustegnair  mesiras  che  promovan  la  collavuraziun  e  la  coordinaziun da las singulas scolas autas e dals singuls instituts da perscrutaziun cun  la furmaziun professiunala superiura e cun il stgalim secundar II.  Art.  27 Contribuziuns a curs preparatorics 1 Il  chantun po pajar  contribuziuns a  curs  preparatorics per scolaziuns dal  sectur  terziar. La regenza fixescha las contribuziuns en il rom d'incaricas da prestaziun. 2 Il chantun surpiglia quels custs che resultan da cunvegnas dal dretg administrativ   suenter avair deducì eventualas contribuziuns da las vischnancas.  Art.  28 Funtaunas d'entradas 1 Las scolas autas ed ils instituts da perscrutaziun che han ina incarica da prestaziun   han en spezial las suandantas funtaunas d'entradas: a) taxas da studi e da curs; b) contribuziun dal chantun; c) contribuziuns d'autras instituziuns dal maun public e da la confederaziun; d) contribuziuns e donaziuns da terzas persunas; e) retgavs da purschidas da servetsch e da furmaziun supplementara.  Art.  29 Budgetaziun 1 Mintga scola auta chantunala e mintga institut da perscrutaziun che ha ina incarica  da prestaziun fa mintga onn in preventiv che cuntegna la contribuziun globala dal  chantun e che mussa il connex cun l'incarica da prestaziun.  Art.  30 Reducziun da la contribuziun globala 1  Sche las finamiras da l'incarica da prestaziun na vegnan betg cuntanschidas u na   vegnan  betg  cuntanschidas  cumplainamain,  po  la  regenza  retegnair  u  pretender  enavos tut la contribuziun globala ubain ina part da quella.   7     427.200    7. Giurisdicziun  Art.  31 Via giudiziala 1 Suenter che la procedura da meds legals entaifer la scola è exaurida, poi vegnir fatg  recurs cunter las suandantas decisiuns da las scolas autas che vegnan purtadas dal   chantun entaifer 10 dis tar la dretgira administrativa: a) decisiuns concernent l'inadmissiun al studi; b) decisiuns concernent l'extrada durant il studi; c) decisiuns concernent la nunreussida dal studi.  8. Disposiziuns finalas  Art.  32 Aboliziun dal dretg vertent 1 Cun l'entrada en vigur da questa lescha vegnan abolids ils suandants relaschs: a) lescha  davart  la  scola  auta  da  pedagogia  dals  8  da  december  2004   (DG 427.200); b) lescha davart la scola auta da tecnica ed economia dals 8 da december 2004   (DG 427.500). 2 Sche relaschs vertents renvieschan a disposiziuns che vegnan abolidas tras questa  lescha, vegnan applitgadas las disposiziuns correspundentas da questa lescha.  Art.  33 Midada dal dretg vertent1)  Art.  34 Dretg transitoric 1 Proceduras ch'èn pendentas il  mument che questa lescha entra en vigur vegnan  manadas a fin tenor il dretg vegl.  Art.  35 Referendum ed entrada en vigur 1 Questa lescha è suttamessa al referendum facultativ2). 2 La regenza fixescha il termin da l'entrada en vigur da questa lescha3).  1) Las midadas dal dretg vertent na vegnan betg inditgadas. 2) Il  termin  da  referendum è  scadì  ils  30  da  schaner  2013,  senza  ch'i  saja  vegnì  fatg  in    referendum. 3) mess en vigur cun CR dals 8 da fanadur 2014 per il 1. d'avust 2014  8       427.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 24-10-2012 01-08-2014 relasch emprima versiun - 22-12-2015 01-01-2016 Art. 23 al. 3 midada 2015-056   9     427.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 24-10-2012 01-08-2014 emprima versiun - Art. 23 al. 3 22-12-2015 01-01-2016 midada 2015-056  10     	1. Disposiziuns generalas 	Art. 1 Object 	Art. 2 Intent 	Art. 3 Libertad da l'instrucziun e da la perscrutaziun 	Art. 4 Cooperaziuns 	Art. 5 Dretgs dals bains immaterials 	Art. 6 Utilisaziun dals resultats da la perscrutaziun  	2. Scolas autas purtadas dal chantun 	Art. 7 Creaziun da novas scolas autas 	Art. 8 Scolas autas existentas 	Art. 9 SAPGR 	Art. 10 SASGR 	Art. 11 Admissiun 	Art. 12 Organs da las scolas autas ed elecziun 	Art. 13 Cussegl da la scola auta 	Art. 14 Direcziun da la scola auta 	Art. 15 Appartegnentas ed appartegnents da la scola auta 	Art. 16 Engaschament da las appartegnentas e dals appartegnents da las scolas autas  	3. Scolas autas betg purtadas dal chantun 	Art. 17 Permissiun da manaschi  	4. Instituts da perscrutaziun universitars ed auters instituts da perscrutaziun 	Art. 18 Concessiun da l'incarica da prestaziun  	5. Organisaziun 	Art. 19 Incarica da prestaziun 1. princip 	Art. 20 2. concessiun 	Art. 21 Cumpetenza da la regenza 	Art. 22 Rapportaziun al cussegl grond  	6. Finanziaziun 	Art. 23 Pajaments da las contribuziuns 	Art. 24 Contribuziuns d'investiziun 	Art. 25 Distincziuns e contribuziuns da promoziun 	Art. 26 Contribuziuns per la collavuraziun 	Art. 27 Contribuziuns a curs preparatorics 	Art. 28 Funtaunas d'entradas 	Art. 29 Budgetaziun 	Art. 30 Reducziun da la contribuziun globala  	7. Giurisdicziun 	Art. 31 Via giudiziala  	8. Disposiziuns finalas 	Art. 32 Aboliziun dal dretg vertent 	Art. 33 Midada dal dretg vertent) 	Art. 34 Dretg transitoric 	Art. 35 Referendum ed entrada en vigur   		2019-09-01T16:25:20+0200 	"7001 Chur" 	"Gesetzessammlung Kanton Graubünden"


abbreviation: OSA

pdf_content: 427.210 - Ordinaziun davart las scolas autas purtadas dal chantun (OSA)    427.210   Ordinaziun davart las scolas autas purtadas dal chantun  (OSA)  dals 08-07-2014 (versiun dals 01-01-2018)  sa basond sin l'art. 45 al. 1 da la constituziun chantunala1)  relaschada da la regenza ils 8 da fanadur 2014  1. Disposiziuns generalas  Art.  1 Intent 1 Questa ordinaziun serva a realisar las disposiziuns da la lescha chantunala davart   las scolas autas e la perscrutaziun, las disposiziuns respectivas dal dretg federal sco  er las disposiziuns interchantunalas, uschenavant che quellas ston vegnir applitgadas  per scolas autas purtadas dal chantun (scolas autas).  Art.  2 Cumpetenza dal cussegl da la scola auta, reglaments 1 Il  cussegl  da  la  scola  auta  relascha  reglaments  per  l'adempliment  da  las   incumbensas tenor l'artitgel 13 da la lescha davart las scolas autas e la perscrutaziun.   En quest connex fixescha il reglament d'organisaziun l'organisaziun da la scola e  determinescha la structura dal reglament da la scola. 2 Fixads tras reglament vegnan en spezial: a) la procedura d'immatriculaziun e d'exmatriculaziun, la renconuschientscha da   la furmaziun preliminara e l'experientscha professiunala, la frequentaziun da  las occurrenzas d'instrucziun tras las studentas ed ils students, las modalitads  dals examens sco er la procedura disciplinara;  b) l'autezza da las taxas; c) l'organisaziun e la realisaziun da curs preliminars; d) il  dretg da suttascriver e las indemnisaziuns al  cussegl da la scola auta,  la    delegaziun d'incumbensas a la direcziun da la scola auta sco er ils dretgs da   cundecisiun da las appartegnentas e dals appartegnents da la scola auta;  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   427.210    e) * la realisaziun da las disposiziuns da la lescha federala davart ils dretgs d'autur   ed ils dretgs da protecziun parents;  f) * la procedura da qualificaziun per studis cun ina restricziun d'admissiun tenor  l'agiunta.  3 Il cussegl da la scola auta lascha inscriver en il register da commerzi las persunas   che  han  il  dretg  da  suttascriver.  En  quest  connex  vegnan  previsas  adina  suttascripziuns collectivas per expensas.  Art.  3 Publicaziun ed approvaziun 1 Ils  reglaments dal cussegl da la scola auta ston vegnir publitgads en ina furma  adattada e consegnads a l'uffizi. 2 Il reglament d'indemnisaziun per las commembras ed ils commembers dal cussegl  da la scola auta sto vegnir inoltrà a la regenza per l'approvaziun.  Art.  4 Assicuranzas cunter accidents e da responsabladad 1 La conclusiun d'assicuranzas cunter accidents e da responsabladad è chaussa da las   studentas e dals students.  Art.  5 Incarica da prestaziun, incarica speziala 1 L'incarica da prestaziun cun contribuziun globala è limitada a maximalmain 4 onns   e po vegnir renovada sin dumonda dal cussegl da la scola auta. 2 L'incarica da prestaziun cun contribuziun globala cumpiglia almain: a) l'indicaziun  da  las  partidas  da  contract,  da  la  perioda  da  contract  e  da  la   summa da contract; b) l'incarica cun indicaziuns per controllar che l'incumbensa vegnia ademplida e   ch'ils termins da desditga vegnian observads; c) prescripziuns per il rapport da gestiun envers il chantun; d) indicaziuns davart las mobiglias e davart las immobiglias; e) la suttascripziun da la presidenta u dal president dal cussegl da la scola auta e   d'ina commembra u d'in commember da la regenza. 3 Cumplettaziuns  da  l'incarica  da  prestaziun  cun  contribuziun  globala  durant  la  perioda da contract vegnan fatgas sin basa d'incaricas spezialas. En quest connex è  l'incarica speziala ina prestaziun temporara da la scola auta cun in cumenzament e  cun ina fin fixada. Sche quai è necessari, po la limitaziun temporara da l'incarica  speziala  vegnir  abolida,  e  l'incarica  speziala  po vegnir  integrada en l'incarica  da  prestaziun cun contribuziun globala da la proxima perioda da contract.  Art.  6 Diploms e titels 1 La renconuschientscha dals diploms e la denominaziun dals titels sa drizzan tenor  las  disposiziuns  respectivas  dal  dretg  federal  sco  er  tenor  las  cunvegnas  interchantunalas. Il departament regla la realisaziun.  2       427.210   2. Sectur da prestaziun da l'instrucziun  Art.  7 Immatriculaziun, exmatriculaziun 1 Studentas  e  students  vegnan  admess  a  la  scola  auta  tras  immatriculaziun.  Ils   termins  d'annunzia  e  las  cundiziuns  d'admissiun  fixadas  per  lescha  vegnan  publitgads da la scola auta. 2 L'extrada da studentas e students da la scola auta capita tras exmatriculaziun.  Art.  8 Structura dal studi 1 Las scolaziuns èn concepidas en moda modulara e sa drizzan tenor las disposiziuns  federalas decisivas sco er tenor la conferenza svizra da las directuras e dals directurs  chantunals da l'educaziun publica Igl è pussaivel da far in studi a temp cumplain ed   in studi a temp parzial. 2 Il cussegl da la scola auta approvescha sin proposta da la direcziun da la scola auta  ils  plans d'instrucziun e  sin  basa dal sistem europeic da transferiment  da credits  academics (ECTS) l'assegnaziun dals puncts da credit.  Art.  9 Sistem da valitaziun 1 Las prestaziuns da  lavur  da  las  studentas  e  dals  students  vegnan valitadas cun  notas.  En cas excepziunals po il  cussegl da la scola auta fixar auters sistems da  valitaziun. Per prestaziuns suffizientas vegnan assegnads puncts da credit. 2 La scala da notas cumpiglia notas entiras e mesas notas. 6 è la meglra nota, 1 è la   mendra nota. Notas sut 4 represchentan prestaziuns insuffizientas.  Art.  10 Studis da diplom novs 1 L'introducziun da studis da diplom novs sco er cooperaziuns cun l'obligaziun da  surpigliar  ils  custs  dovran  l'approvaziun  da  la  regenza.  Resalvadas  restan  las  disposiziuns dal dretg federal sco er cunvegnas interchantunalas.  Art.  11 Restituziun dal daner da studi e da las taxas 1 Sch'il studi vegn interrut u smess durant il semester, na vegnan betg restituids il  daner da studi e las taxas dal semester current.  3. La perscrutaziun, ils servetschs e las furmaziuns  supplementaras sco secturs da prestaziun  Art.  12 Perscrutaziun 1 I  vegn  empruvà  da  realisar  projects  da  perscrutaziun  cuminaivels  cun  las  instituziuns da perscrutaziun universitaras ch'èn domiciliadas en il Grischun.   3     427.210    Art.  13 Concepziun dals pretschs per ils servetschs e per las furmaziuns  supplementaras  1 Ils custs directs dals servetschs e da las furmaziuns supplementaras ston vegnir  cuvrids almain per 125 pertschient (contribuziun da garanzia 1).  4. Finanziaziun  Art.  14 Manar la contabilitad 1 La scola auta maina las finanzas e la contabilitad en moda autonoma sin basa dals  princips da facturaziun da la lescha da finanzas. 2 Il management da las ristgas ed il sistem da controlla intern (SCI) vegnan realisads  tenor las disposiziuns dal dretg d'obligaziuns.  Art.  15 Amortisaziuns, activaziuns 1 L'amortisaziun  d'investiziuns  materialas  sa  drizza  tenor  las  disposiziuns  da  la  legislaziun chantunala davart las finanzas concernent l'amortisaziun da la facultad  administrativa. 2 Activaziuns èn admissiblas mo per las expensas d'investiziun e mo en il rom dal  preventiv  approvà.  Expensas  d'investiziun  per  bains  d'investiziun  materials  sut  200 000 francs per unitad na ston betg vegnir activadas.  Art.  16 Retenziuns 1 Ina retenziun sto vegnir furmada, sche las suandantas premissas èn ademplidas en  moda cumulativa: a) i sa tracta d'ina obligaziun actuala che deriva d'in eveniment, ch'è capità avant   il di da referenza da la bilantscha; b) i  resulta  cun  gronda  probabilitad  ina  deflussiun  da  meds  finanzials  per   ademplir questa obligaziun; c) l'import da l'obligaziun po vegnir stimà en moda fidada; e d) l'import è essenzial.  Art.  17 Reservas generalas 1 Ils  gudogns  annuals  ston  vegnir  assegnads  a  las  reservas  generalas  per  cuvrir   perditas futuras. 2 Il total da las reservas generalas na dastga betg surpassar 12 pertschient dals custs  bruts. Sche las reservas generalas cuntanschan la valur maximala, sto vegnir pajada  enavos la contribuziun chantunala ch'è vegnida pajada sur quai ora.  4       427.210   Art.  18 Utilisaziun e cumprova da reservas e da retenziuns 1 Las  retenziuns  ston  vegnir  cumprovadas  avertamain  en  detagl,  impundidas  confurm a  lur  destinaziun  e  schliadas  uschespert  che  las  premissas  èn  crudadas  davent. 2 La furmaziun e la  schliaziun da retenziuns e da reservas generalas  ston vegnir   cumprovadas en detagl en l'agiunta dal quint annual.  Art.  19 Valitaziun 1 Il  chapital  en  circulaziun  vegn  valità  tenor  princips  commerzials.  Ils  meds  finanzials  liquids,  las  pretensiuns  e  las  posiziuns  transitoricas  activas  vegnan  valitadas per la valur nominala, las vaglias per la valur da bursa il di da referenza da   la bilantscha, las vaglias senza valur da bursa per ils custs d'acquisiziun. 2 La  facultad  investida  dastga  vegnir  bilantschada  maximalmain  per  sia  valur  d'acquisiziun u da producziun e cun deducir las rectificaziuns necessarias da las  valurs. 3 Il chapital ester vegn valità per la valur nominala.  Art.  20 Emprest ed investiziun da chapital ester 1 Las investiziuns ed ils debits ston vegnir administrads tenor criteris economics ed  orientads a la ristga. 2 La scola auta sto observar – cun investir meds finanzials e cun surpigliar chapital  ad emprest – las prescripziuns da la regenza per l'administraziun da la tresoraria dal  chantun. 3 Il chantun po conceder a la scola auta emprests da daners per finanziar investiziuns  materialas. Ils emprests da daners ston vegnir tschainsids tenor las cundiziuns dal  martgà  e  pajads  enavos  en  la  dimensiun  d'amortisaziuns  da  las  investiziuns  materialas.  Art.  21 Directivas dal preventiv 1 Il  preventiv  sto  vegnir  fatg  tenor  las  directivas  formalas  e  materialas  dal   departament. Ils documents dal preventiv ston vegnir cumplettads cun tut las datas  da prestaziun e da finanzas sco er cun indicaturs che correspundan a las pretensiuns  al controlling da las contribuziuns en il senn da la lescha da finanzas dal chantun  Grischun. 2 Areguard l'utilisaziun da persunal  e  da  meds  materials  valan las  directivas  per  l'administraziun chantunala exclusivamain confurm al senn.  Art.  22 Contribuziun globala, approvaziun dal preventiv 1 Il cussegl grond fixescha la contribuziun globala e las ulteriuras contribuziuns a la  scola auta en il rom dal preventiv dal chantun.   5     427.210    2 L'approvaziun dal preventiv da la scola auta vegn fatga da la regenza suenter la fin  da la sessiun da december sin basa dal preventiv dal chantun ch'è vegnì deliberà dal  cussegl grond.  Art.  23 Fixaziun da las contribuziuns 1 La fixaziun da las contribuziuns chantunalas vegn fatga tras l'uffizi fin mez avrigl   da l'onn suandant.  Art.  24 Pajament da las contribuziuns 1 Il  chantun  paja  tut  la  contribuziun  globala  en  pajaments  parzials  durant  l'onn  current. 2 Sche quai è pussaivel, ston ils pajaments parzials vegnir coordinads cun ils basegns  da liquiditad da la scola auta.  5. Rapport annual, quint annual, post da revisiun e regulaziun  dals salaris  Art.  25 Rapport annual e quint annual 1 Il rapport annual ed il quint annual revedì ston vegnir suttamess a la regenza per   l'approvaziun  fin  mez  matg  da  l'onn  suandant.  En  il  rapport  annual  ston  vegnir  integrads tut las datas impurtantas da prestaziun e da finanzas sco er ils indicaturs  dal controlling da las contribuziuns en il senn da la lescha davart las finanzas dal   chantun Grischun. 2 Els vegnan rendids enconuschents al cussegl grond en la sessiun da zercladur che  suonda.  Art.  26 Post da revisiun 1 Il post da revisiun controlla la contabilitad e fa in rapport per mauns da la regenza e   dal cussegl da la scola auta.  Art.  27 Imputaziun dals salaris 1 Per reglar ils salaris valan las disposiziuns davart las scolas autas tenor l'agiunta tar  l'ordinaziun davart  la  finanziaziun dal deficit  da  las  instituziuns da la  furmaziun  professiunala e da purschidas da furmaziun cuntinuanta.  6. Disposiziuns finalas  Art.  28 Execuziun 1 L'execuziun è chaussa da l'uffizi.  6       427.210   2 Ils documents ed ils protocols da las sesidas dal cussegl da la scola auta ston vegnir   tramess a temp a l'uffizi.  Art.  29 Aboliziun dal dretg vertent 1 Cun l'entrada en vigur da questa ordinaziun vegnan abolids ils suandants relaschs: a) ordinaziun tar la lescha davart la scola auta da pedagogia dals 20 da december    2005 (DG 427.205); b) ordinaziun davart il cussegl da la scola auta professiunala da pedagogia dals 8   da fanadur 2003 (DG 427.230); c) ordinaziun  davart  las  scolaziuns  e  davart  ils  examens  a  la  scola  auta  da   pedagogia dals 14 d'avust 2007 (ordinaziun da scolaziun; DG 427.240); d) ordinaziun davart il curs preliminar per l'admissiun al studi a la scola auta da   pedagogia dals 4 da fanadur 2006 (ordinaziun davart il curs preliminar; DG  427.290);  e) ordinaziun tar la lescha davart la scola auta da tecnica ed economia dals 20 da  december 2005 (DG 427.510);  f) ordinaziun davart il studi, la perscrutaziun ed ils servetschs a la scola auta da  tecnica ed economia dals  30 d'avust  2011 (ordinaziun da studi SATE; DG  427.520).  Art.  30 Disposiziuns transitoricas 1 Studentas e students che han cumenzà cun lur scolaziun sin fundament da la basa  giuridica vertenta  pon – sin dumonda a  la  direcziun da la  scola  auta  – finir  lur  scolaziun tenor questas disposiziuns. 2 La  scola  auta  da  pedagogia  dal  Grischun sco  er  la  scola  auta  spezialisada  dal  Grischun concludan l'onn da gestiun 2014 tenor las prescripziuns dal dretg vertent.  Art.  31 Entrada en vigur 1 Questa ordinaziun entra en vigur il 1. d'avust 2014.   7     427.210    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-07-2014 01-08-2014 relasch emprima versiun - 12-12-2017 01-01-2018 Art. 2 al. 2, e) midada 2017-043 12-12-2017 01-01-2018 Art. 2 al. 2, f) integraziun 2017-043 12-12-2017 01-01-2018 Agiunta 1 integraziun 2017-043  8       427.210   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-07-2014 01-08-2014 emprima versiun - Art. 2 al. 2, e) 12-12-2017 01-01-2018 midada 2017-043 Art. 2 al. 2, f) 12-12-2017 01-01-2018 integraziun 2017-043 Agiunta 1 12-12-2017 01-01-2018 integraziun 2017-043   9      427.210-A1       1    Agiunta 1: Studis cun ina restricziun d'admissiun  (art. 2 al. 2 lit. f)   (versiun dal 1. da schaner 2018)   1. Studis cun ina restricziun d'admissiun   Scola auta Studi Dumber  maximal  da plazzas  da studi  per onn   Durada da la restric- ziun d'admissiun   Conclus da la  regenza/  protocol nr.   SASGR studi da bachelor per  inschigneria da  medias   99 01-09-2018–31-08-2021 12-12-2017/  1059       	1. Disposiziuns generalas 	Art. 1 Intent 	Art. 2 Cumpetenza dal cussegl da la scola auta, reglaments 	Art. 3 Publicaziun ed approvaziun 	Art. 4 Assicuranzas cunter accidents e da responsabladad 	Art. 5 Incarica da prestaziun, incarica speziala 	Art. 6 Diploms e titels  	2. Sectur da prestaziun da l'instrucziun 	Art. 7 Immatriculaziun, exmatriculaziun 	Art. 8 Structura dal studi 	Art. 9 Sistem da valitaziun 	Art. 10 Studis da diplom novs 	Art. 11 Restituziun dal daner da studi e da las taxas  	3. La perscrutaziun, ils servetschs e las furmaziuns supplementaras sco secturs da prestaziun 	Art. 12 Perscrutaziun 	Art. 13 Concepziun dals pretschs per ils servetschs e per las furmaziuns supplementaras  	4. Finanziaziun 	Art. 14 Manar la contabilitad 	Art. 15 Amortisaziuns, activaziuns 	Art. 16 Retenziuns 	Art. 17 Reservas generalas 	Art. 18 Utilisaziun e cumprova da reservas e da retenziuns 	Art. 19 Valitaziun 	Art. 20 Emprest ed investiziun da chapital ester 	Art. 21 Directivas dal preventiv 	Art. 22 Contribuziun globala, approvaziun dal preventiv 	Art. 23 Fixaziun da las contribuziuns 	Art. 24 Pajament da las contribuziuns  	5. Rapport annual, quint annual, post da revisiun e regulaziun dals salaris 	Art. 25 Rapport annual e quint annual 	Art. 26 Post da revisiun 	Art. 27 Imputaziun dals salaris  	6. Disposiziuns finalas 	Art. 28 Execuziun 	Art. 29 Aboliziun dal dretg vertent 	Art. 30 Disposiziuns transitoricas 	Art. 31 Entrada en vigur   		2019-09-01T16:30:02+0200 	"7001 Chur" 	"Gesetzessammlung Kanton Graubünden"

element: Art. 2 al. 2, e)

type: midada

element: Art. 2 al. 2, f)

type: integraziun

element: Agiunta 1